Миллий армиямиз ёшларнинг иродасини тоблайдиган, уларни Ватанга муҳаббат, бурчга масъулият руҳида тарбиялайдиган жасорат ва матонат мактабига айланди. Шу боис бугун ўғлонларимизнинг ҳарбий хизматга қизиқиши ва иштиёқи юксак.\nБу Президентимизнинг 2016 йил 21 декабрдаги қарорига мувофиқ, жойларда танлов асосида саралаб олинган йигитларни -муддатли ҳарбий хизматга тантанали кузатиш маросимларида яққол намоён бўлмоқда.\nХусусан, Фарғона шаҳридаги “Марғилонсой” мажмуасида бўлиб ўтган ана шундай тадбирда юртимизда Қуролли Кучлар тизимини ислоҳ этиш, унинг мудофаа қудрати ва жанговар салоҳиятини ошириш, сарҳадларимиз дахлсизлиги ҳамда халқимизнинг тинч, осуда ҳаётини кўз қорачиғидек асраб-авайлаш борасида кенг кўламли ишлар амалга оширилаётгани алоҳида таъкидланди.\nЙигитнинг улғайиши, камолга етиши ҳар қандай ота-онага чексиз қувонч бағишлайди. Мард ва жасур ўғлонларимиз эса -юрт тақдирига дахлдорлик ҳисси билан яшашдан фахру ифтихор туядилар.\n— Ўтган йили Бувайда педагогика коллежини тамомладим, — дейди Дилшод Иброҳимов. — Мана, болаликдаги орзуим -амалга ошди. Эгнимга аскарлик либосини кийдим. Зиммамдаги вазифани аъло даражада ўтаб, келгусида офицер бўлмоқчиман.\n— Набирам Жасурбек Холмуродов саралаш босқичларидан муваффақиятли ўтди, — дейди Тошлоқ туманида яшовчи меҳнат фахрийси Холмурод Эргашев. — Сафда мағрур туриши, шахдам қадам ташлашини кўриб, унинг келажагидан хотиржам бўлдим. Муддатли ҳарбий хизматни намунали ўтаб, юртга муносиб фарзанд бўлишига ишонаман.\nАндижон вилоятида ҳам йигитлар Қуролли Кучларимиз сафларига тантанали равишда кузатилмоқда.\nАндижон шаҳридаги Заҳириддин Муҳаммад Бобур номидаги майдонда ўтказилган маросим чинакам шодиёна тусини олди. Бу ерда давлат ва жамоат ташкилотлари вакиллари, ота-оналар, ёшлар жам бўлишди.\nТадбирда қайд этилганидек, муддатли ҳарбий хизматга чақирилувчиларни танлов асосида саралаш жараёнида уларнинг жисмоний тайёргарлиги, ихтисослиги, ахборот-коммуникация технологияларини ўзлаштириш қобилиятига алоҳида аҳамият қаратилди. Бу эса миллий армиямиз сафларини ҳар жиҳатдан етук ўғлонлар билан тўлдириш имконини бераётир.\nАндижон шаҳрида истиқомат қилувчи Шарифахон Исмоилова билан суҳбатлашганимизда, у ўғли Билолиддинга ҳарбий либос жуда ярашганини тўлқинланиб сўзлади. Ўз навбатида, навқирон авлодга яратилаётган беқиёс имкониятлар учун давлатимиздан миннатдорлигини изҳор қилди.\n— Муддатли ҳарбий хизмат фарзандимнинг эзгу мақсадлари рўёби йўлидаги илк қадамдир, — дейди онахон. — Унинг ўз йигитлик бурчини намунали ўтаб, армиядан ёруғ юз билан қайтишига ишонамиз.\n— Ушбу тадбирнинг Заҳириддин Муҳаммад Бобур номидаги майдонда ўтказилишида рамзий маъно бор, — дейди Бекзодбек Бегматов. — Негаки, шундай буюк аждодларимиз бор! Биз, ёшлар улар билан фахрланишимиз, хайрли ишлари, Ватанга муҳаббату садоқати, жасорату матонатидан ибрат олишимиз лозим.\nТантанали кузатиш маросимларида Ватан ҳимоясига шайланган йигитларга ота-оналар, давлат ва жамоат ташкилотлари вакиллари муваффақият тиладилар.\nТадбирлар ниҳоясида юрт посбонларига маҳаллий ҳокимликларнинг эсдалик совғалари топширилди.\nМазкур рукндаги бошқа мақолалар: « Соғлом авлод — давлат ва жамият таянчи\tЭзгу ташаббуслар, изчил ислоҳотлар »


13:22 / 03.11.2016\nЮқори оқсилли парҳез олти ҳафтада жигардаги ёғларни 48 фоизга қисқартиради. Бунда инсоннинг ҳайвон ёки ўсимлик оқсилларини истеъмол қилиши аҳамиятсиз. Германиянинг Инсон озиқланиши институти олимлари ана шундай қарор қабул қилишди. Gastroenterology журналида чоп этилган мазкур тадқиқот натижаларини EurekAlert нашри чоп этди.\nОлимлар тадқиқот давомида икки хил вариантдаги юқори оқсилли парҳезнинг метаболизмга таъсирини ўрганиб чиқишди. Тадқиқотда 49 ёшдан 78 ёшгача бўлган 2-турдаги қандли диабет ва аксарият ҳолларда, жигардаги ёғ касаллигидан азият чекувчи кишилар иштирок этишди. Бир вариантда оқсил манбаи ўсимлик маҳсулотлари (нон, нўхат, лапша), иккинчисида эса - ҳайвон маҳсулотлари (ёғсиз сут маҳсулотлари, оқ гўшт, балиқ) бўлди.\nТадқиқот натижаларига кўра, барча иштирокчиларнинг жигари ҳамда липид алмашинувида ижобий ўзгаришлар юз берган, шунингдек инсулинга нисбатан сезувчанликнинг яхшиланиши, қондаги фибробластлар ўсиш омили бўлган гормон даражасининг сезиларли пасайиши кузатилган. Мазкур гормоннинг юқори концентрацияси ортиқча вазнга эга кишиларга хосдир.\nЖигарнинг ноалкоголь ёғли касаллиги Европа ва АҚШда энг кўп тарқалган сурункали жигар касаллиги ҳисобланади. Бу касалликни даволамаслик 2-турдаги қандли диабет ва жигар церрозига олиб келиши мумкин.\nқандли диабет юқори оқсилли парҳез жигар касалликлари\nШакар яраларни тезроқ битириш хусусиятига эга\nҚандли диабетдан қутулишнинг самарали усули маълум қилинди\nҚондаги қанд миқдорини камайтиришга ёрдам берувчи маҳсулот номи маълум\nҚанд касаллигига қон таҳлили топширишнинг ноинвазив усули ишлаб чиқилди


Индонезияда черков яқинида икки худкуш ўзини портлатди, 14 киши жабрланди (видео) - Zamin.uz\nИндонезияда черков яқинида икки худкуш ўзини портлатди, 14 киши жабрланди (видео)\nИндонезиянинг Сулавеси оролидаги Макасар шаҳрида икки нафар худкуш католик черкови дарвозаси ёнида портлаш уюштирди, деб хабар беради Meduza.\nПортлаш черковда байрам ибодати ўтказилаётган ва бино ичига кўплаб диндорлар йиғилган пайтда юз берган. Руҳонийнинг айтишича, худкушлардан бири мотоциклда черков пиллапоясига чиқишга уринган, аммо қўриқчилар томонидан тўхтатиб қолинган.\nПолиция маълумотларига кўра, 14 киши жабрланган. Ҳозирча воқеа юзасидан ҳеч ким жавобгарликни ўз зиммасига олмаган.\nПолиция портлаш январдаги контр-террористик бўлинма томонидан уюштирилган махсус операцияга жавоб сифатида ташкиллаштирилганини истисно қилмаяпти. Ўшанда Макасарда 2019 йилда Филиппиндаги черков портлашига алоқадорликда гумонланган икки террорчи ўлдирилган эди.\nЯнгиликлар » Дунё » Индонезияда черков яқинида икки худкуш ўзини портлатди, 14 киши жабрланди (видео)


Путин россиялик мусулмонларни Рамазон байрами билан табриклади\n12:31 / 05.07.2016\nРФ президенти Владимир Путин, россиялик мусулмонларни муборак Рамазон ойи тугаши боис нишонланадиган Ҳайит байрами муносабати билан қутлади, деб хабар қилмоқда Кремль сайти.\n«Бугун, биз Россия мусулмон жамоаси қанчалик кучли эканини гувоҳи бўлиб турибмиз: масжидлар қурилмоқда, Болгар ислом академияси, университетлар ва мадрасалар ташкил этилаяпти. Исломий билим бериш ва мусулмонларнинг муқаддас қадамжоларни зиёрат қилиш ишларини ташкил этиш тобора такомиллашмоқда. Турли мамлакатлар диний идоралари билан ҳамкорлик ривожланмоқда», — дейилади табрикномада.\nПутин, мамлакат мусулмонларининг миллатлар ва динлараро мулоқотнинг ривожланишига қўшаётган салмоқли ҳиссасини, хайрия, таълим соҳаларида давлат ҳамда жамоатчилик билан ўзаро ҳамкорлигини эътироф этган.\nРоссия Путин Рамазон ҳайити


Дэвид Бекхэм қандай руҳий касалликка чалинган? - 19 Июня 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июнь » 19 » Дэвид Бекхэм қандай руҳий касалликка чалинган?\nДэвид Бекхэм қандай руҳий касалликка чалинган?\nДунёнинг энг барно футболчиларидан бири бўлмиш Дэвид Бекхэмга тартиб бузилиши оқибатида жазавага тушиб қолиш билан характерланувчи психик касалликларидан бири – атаксиофобия касаллигига чалинган. Футболчи ўз кийимларининг ранги ва ҳажмига эътибор берган ҳолда тартиб бўйича тўғрилаб қўйишни маъқул кўради. Лекин бу ҳаракат мазкур касалликнинг энг оддий туридир.\nДэвиднинг нақд учта музлатгичи бор. Биринчисига у сабзавотларни, иккинчисига озиқ-овқатларни, учинчисига эса мева ва ичимликларни жойлаштиради. «Агарда музлаткичда учта кола банкаси турган бўлса, у уларни рақамларнинг тоқлиги сабаб олиб ташлайди» – деган эди унинг рафиқаси Виктория Бекхэм ўз интервьюларидан бирида.


Байъга доир аҳкомлар ҳақидаги боб – Islom Nuri\nБайъга доир аҳкомлар ҳақидаги боб\nОдамларнинг муомалотга (олди-сотди каби) доир аҳкомларга эҳтиёжлари бўлгани туфайли, баданларини қувватлантирадиган озуқага, кийим-кечак, уй-жой, от-улов ва бошқа ҳаётий заруратларга эҳтиёжлари туфайли Аллоҳ таоло Ўзининг улуғ китобида ва Пайғамбар соллаллоҳу алайҳи ва саллам ўзларининг покиза суннатларида муомалотга доир аҳкомларни баён қилиб қўйдилар.\nБайъ Қуръон, Суннат, ижмоъ ва қиёс билан жоиздир:\nﭽ ﭧ ﭨ ﭩ ﭪ ﭫﭼ البقرة: ٢٧٥\nАллоҳ таоло айтади: «Ҳолбуки, Аллоҳ байъни ҳалол, судхўрликни ҳаром қилган» (Бақара: 275).\nﭽ ﭳ ﭴ ﭵ ﭶ ﭷ ﭸ ﭹ ﭺﭼ البقرة: ١٩٨\nАллоҳ таоло айтади: «(Ҳаж сафарида тижорат қилиш билан) Парвардигорингиздан фазлу карам исташингиздан сизлар учун ҳеч қандай гуноҳ йўқдир» (Бақара: 198).\nعَنْ حَكِيمِ بْنِ حِزَامٍ عَنِ النَّبِىِّ -صلى الله عليه وسلم- قَالَ «الْبَيِّعَانِ بِالْخِيَارِ مَا لَمْ يَتَفَرَّقَا فَإِنْ صَدَقَا وَبَيَّنَا بُورِكَ لَهُمَا فِى بَيْعِهِمَا وَإِنْ كَذَبَا وَكَتَمَا مُحِقَتْ بَرَكَةُ بَيْعِهِمَا». رواه البخاري ومسلم\nПайғамбар соллаллоҳу алайҳи ва саллам айтганлар: «Олувчи билан сотувчи модомики бир-биридан ажралмаган бўлса, (савдони бузиш-бузмасликда) ихтиёрлидирлар. Агар рўйи-рост сўзласалар ва (молнинг ёки тўлов ҳақининг камчилигини) очиқ айтсалар, байъларига барака берилади. Агар ёлғон гапирсалар ва ҳақни яширсалар, байъларининг баракаси ўчирилади» (Бухорий (2079) ва Муслим (1532) Ҳаким ибн Ҳизом розияллоҳу анҳудан ривоят қилганлар).\nУламолар бунга мутлақ ижмоъ қилганлар.\nҚиёс шу жиҳатданки, байънинг бўлишини одамларнинг эҳтиёжлари ҳам тақозо қилади. Чунки, инсоннинг ҳожати бошқа бир инсон қўлидаги пул ёки савдо молига боғланган бўлиб, у ўша нарсани бир эваз орқалигина қўлга киритиши мумкин. Демак, талаб қилинган ғаразга етиш учун байъ жоиз бўлишини ҳикмат ҳам тақозо қилади.\nБайъ оғзаки ёки амалий сийғада (кўринишда) амалга ошади.\nОғзаки сийға: ийжобдан, яъни, сотувчи тарафидан айтилувчи «сотдим» деганга ўхшаш сўздан ва қабулдан, яъни, сотиб олувчи тарафидан айтилган «олдим» деганга ўхшаш сўздан ташкил топади.\nАмалий сийға эса олди-берди билан ҳосил бўладиган муомаладир, яъни, бирови молни топшириши, иккинчиси эса унинг пулини тўлашидир.\nГоҳида байъ сийғаси бир вақтнинг ўзида ҳам оғзаки, ҳам амалий сийғадан ташкил топади.\nШайхулислом Ибн Таймия раҳимаҳуллоҳ айтади: «Муъотот (олди-берди) байъининг бир неча суратлари мавжуд:\nБиринчиси: Сотувчи тарафидан фақат оғзаки ийжоб, харидор тарафидан эса олишнинг содир бўлиши. Масалан: «Мана бу матони бир динорга ол», дейди ва у ўшани олади. Шунингдек, товарнинг муайян баҳода бўлиши. Масалан: «Мана бу матони сенинг матоҳинг эвазига ол», дейди ва у ўша матони олади.\nИккинчиси: Харидордан лафз, сотувчидан эса бериш содир бўлиши, баҳоси муайян бўладими, бошқача бўладими, фарқсиз.\nУчинчиси: Ҳар иккисидан бирор лафз содир бўлмаслиги, балки бу ерда баҳо қўйиш ва матони олишнинг (ҳаммага маълум) урфи бўлиши» (Мажмуъул-фатава: 29/7-8).\nБайъ саҳиҳ-яроқли бўлиши учун бир неча шартларни шарт қилинади, улардан баъзилари иккала ақд (савдо битими) тузувчига (сотувчи ва харидорга) тегишли шартлар бўлса, баъзилари ақд тузилаётган нарсага (товарга) тегишли шартлардир. Агар шулардан битта шарт топилмаса ҳам байъ саҳиҳ бўлмайди.\nИккала ақд тузувчи ҳаққида қуйидагилар шарт қилинади:\n1) Икковлари тарафидан ўзаро розилик. Агар олди-сотди қилаётган икки кишининг бири ноҳақ мажбурланаётган бўлса, байъ яроқли бўлмайди. Чунки,\nﭽ ﭱ ﭲ ﭳ ﭴ ﭵ ﭶ ﭷ ﭼ النساء: ٢٩\nАллоҳ таоло: «Балки ўзаро ризолик билан бўлган савдо-сотиқ орқали мол-дунё касб қилингиз», дейди (Нисо: 29).\nعَنْ أَبِى سَعِيدٍ الْخُدْرِىِّ أَنَّ رَسُولَ اللَّهِ -صلى الله عليه وسلم- قَالَ :«إِنَّمَا الْبَيْعُ عَنْ تَرَاضٍ».\nРасулуллоҳ соллаллоҳу алайҳи ва саллам: «Байъ фақат ўзаро розилик билангина (амалга ошади)», деганлар (Ибн Можа (2185), Ибн Ҳиббон (11/340, №4967) Абу Саид ал-Худрий розияллоҳу анҳудан ривоят қилганлар).\nАгар мажбурлаш ҳақ билан бўлса, байъ дуруст саналади. Масалан, ҳоким бир кишини қарзини тўлаши учун молини сотишга мажбур қилса, бу ҳақ билан мажбурлаш бўлади.\n2) Ҳар иккови ҳам тасарруф қилиш (молиявий фаолият юритиш)га ҳақли бўлиши, яъни, озод, эс-ҳуши жойида, мукаллаф (балоғатга етган) бўлиши. Гўдак боланинг, ақлсиз кишининг, мажнуннинг, саййидининг изнисиз мамлукнинг (қулнинг) қилган олди-сотдиси яроқли саналмайди.\n3) Ақд (савдо битими) тузилаётган нарсага молик (эгадор) бўлиши ёки унинг эгаси мақомида бўлиши.\nعَنْ حَكِيمِ بْنِ حِزَامٍ قَالَ يَا رَسُولَ اللَّهِ يَأْتِينِى الرَّجُلُ فَيُرِيدُ مِنِّى الْبَيْعَ لَيْسَ عِنْدِى أَفَأَبْتَاعُهُ لَهُ مِنَ السُّوقِ فَقَالَ « لاَ تَبِعْ مَا لَيْسَ عِنْدَكَ ».\nЧунки, Пайғамбар соллаллоҳу алайҳи ва саллам Ҳаким ибн Ҳизом розияллоҳу анҳуга: «Ҳузурингда бўлмаган нарсани сотма», деганлар (Абу Довуд (3503), Термизий (1232), Насоий (4613), Ибн Можа (2187) ривоятлари). Яъни, ўзинг эгадор бўлмаган нарсани сотма, деганлар.\nАл-Вазир раҳимаҳуллоҳ айтади: «Ўзининг олдида ва ўз мулкида бўлмаган нарсани сотиш сўнгра бориб у учун сотиб олишининг жоиз эмаслиги ва у ботил эканига (уламолар) ижмоъ қилганлар» (Ихтилафу аимматил-уламаъ: 1/406).\nСавдо битими тузилаётган нарса (товар ва пул) ҳақида учта шартни шарт қилинади:\n1) Фойдаланиш мутлақ мубоҳ нарса бўлиши. Фойдаланиш ҳаром бўлган ароқ, тўнғиз, мусиқа асбоби, ўлимтик кабилар савдоси дуруст эмас. Расулуллоҳ соллаллоҳу алайҳи ва саллам: «Албатта Аллоҳ ва Расули маст қилувчи ичимлик, ўлимтик, тўнғиз ва бут-санамлар савдосини ҳаром қилди», деганлар (Бухорий (2236) ва Муслим (1581) Жобир розияллоҳу анҳудан ривоят қилганлар). Бошқа бир ҳадисда: «Маст қилувчи ичимликни ва унинг пулини ҳаром қилди, ўлимтикни ва унинг пулини ҳаром қилди, тўнғизни ва унинг пулни ҳаром қилди», деганлар (Абу Довуд (3485) Абу Ҳурайра розияллоҳу анҳудан ривоят қилган).\nНажас ёки нажасга айланган ёғ-мой савдоси ҳам дуруст эмас. Расулуллоҳ соллаллоҳу алайҳи ва саллам: «Аллоҳ таоло агар бир нарсани ҳаром қилса, унинг пулини ҳам ҳаром қилган», деганлар (Абу Довуд (3488), Аҳмад (1/322, №2961), Ибн Ҳиббон (11/312, №4938) Ибн Аббос розияллоҳу анҳумодан ривоят қилганлар).\nМуттафақун алайҳ бўлган ҳадис борки, Расулуллоҳ соллаллоҳу алайҳи ва салламдан: «Ўлимтикнинг мойи билан кемаларни мойланса, териларни ёғланса ва одамлар уни чироқмойи қилсалар, бўладими?», деб сўралганда у зот: «Йўқ, у ҳаром», деганлар (юқоридаги Жобир розияллоҳу анҳу ҳадисининг давоми).\n2) Топшириш ва қўлга етказиш имкони бўлган нарса бўлиши. Чунки, қўлга етказиш мумкин бўлмаган нарса йўққа ўхшаш бўлиб, унинг савдоси дуруст бўлмайди. Масалан, қочиб кетган қулни сотиш, йўқолиб қолган туяни сотиш, осмондаги қушни сотиш, бошқа биров тортиб олиб кетган нарсани сотиш дуруст эмас.\n3) Товар ҳам, унга тўланадиган ҳақ ҳам ҳар икки савдо битими тузаётган одамга маълум бўлиши. Чунки, номаълум нарсанинг савдосидан қайтарилган. Ўзи кўрмаган ёки кўрса ҳам билмаган нарсани савдо қилиш, ҳайвоннинг қорнидаги боласини ёки елиндаги сутни сотиш дуруст бўлмайди.\nМуломаса байъи, яъни: «Қайси нарсага қўл теккизсанг, ўша сенга фалон пулга», деб савдо қилиш дуруст эмас.\nМунобаза байъи (икки киши бир-бирининг товарини текшириб кўрмасдан бир-бирининг олдига ирғитиб қўйиб савдо қилишлари), яъни: «Қай бир матони менга улоқтирсанг, ўшанинг нархи фалонча», деб савдо қилиш ҳам дуруст эмас. Абу Ҳурайра розияллоҳу анҳудан ривоят қилинган ҳадисда айтилганидек: «Расулуллоҳ соллаллоҳу алайҳи ва саллам муломаса ва мунобазадан қайтарганлар» (Бухорий (2146) ва Муслим (1511) ривоятлари).\nТош отиб, байъ қилиш, яъни: «Мана бу тошни от, қайси матога тегса, сенга\nунинг нархи шунча» деб савдо қилиш ҳам дуруст бўлмайди. Абу Ҳурайра розияллоҳу\nанҳудан ривоят қилинади: «Расулуллоҳ соллаллоҳу алайҳи ва саллам тош отиб савдо\nқилишдан ва ғарар (номаълум нарса) савдосидан қайтарганлар» (Муслим (1513)


Тошкент, Ўзбекистон (UzDaily.uz) -- 2016-йилнинг биринчи чораги якунлари натижаларига кўра, “Beeline”нинг даромади 2015-йилнинг биринчи чорагидаги даромадига нисбатан 1 фоизга, яъни 165 млн. АҚШ долларигача камайди.\nБунда операторнинг 2016-йилнинг биринчи чорагида сўмдаги даромади 469 млрд. сўмни ташкил этди, бу ўтган йилга нисбатан 15 фоизга кўпдир. Мобил хизматлар сегментидаги даромад 15 фоизга ошди ва ҳисобот даврида 465 млрд. Сўмни ташкил этди.\nМаълумотларни узатиш хизматларидаги даромад жорий йилнинг биринчи чорагида 90 млрд. сўмни ташкил этди, бу эса аввалги йилнинг биринчи чорагига нисбатан 7 фоизга кўпдир.


Россиялик мухолифатчи фаолнинг яқинлари унинг заҳарланганини айтмоқда\n15 май 2021, Тошкент вақти: 22:02\nРоссиялик мухолифaтчи фaолнинг отaси тўсaтдaн ҳaстaлaнгaн ўғли зaҳaрлaнгaн бўлиши мумкинлигини aйтмоқдa.\nОзодлик рaдиосининг рус хизмaти мухбири Влaдимир Кaрa-Мурзa шифокорлaр aниқ тaшҳис қўя олмaгaнидaн сўнг унинг ўғли зaҳaрлaнгaн бўлиши мумкин дегaн ҳулосaгa келгaн.\nОтaси билaн исми бир бўлгaн мухолифaтчи Влaдимир Кaрa-Мурзa 26 мaй куни буйрaклaрининг ишдaн чиқиши туфaйли зудлик билaн кaсaлхонaгa олиб борилган вa кейинроқ комa ҳолaтигa тушгaн эди.\n- Шифокорлaр кaсaлликнинг aниқ сaбaбини aйтa олмaяпти вa биз мaтбуотдa тaрқaгaн овқaтдaн зaҳaрлaниш ҳaқидaги мaълумотлaрдaн чaрчaдик. Ўшa куни ўғлим билaн биргa овқaтлaнгaнлaрнинг бaрчaси соппa-соғ. Фaқaт ўғлим тўсaтдaн кaсaл бўлиб қолди. Ўғлимиз зaҳaрлaнгaн дейиш учун биздa aсослaр етaрли, - деди 4 июнь куни мухолифaтчининг отaси.\n33 ёшли фaол Владимир Кaрa-Мурзa тaниқли мухолифaтчи Михaил Ходорковский етaкчилигидaги "Откритaя Россия" нодaвлaт тaшкилотидa ишлaб келгaн.\nРоссия президенти Влaдимир Путиннинг тaнқидчилaридaн бири, нефть соҳасидаги собиқ йирик тадбиркор, Россия турмaсидa 10 йилдaн кўпроқ ҳaётини ўткaзгaн Ходорковский aйни дaмдa Швейцaриядa яшaйди.


ИнтерФУТБОЛ :: Катта миграция учқуни Эмери, Тухель, Сарри, Конте... (фото)\nКатта миграция учқуни Эмери, Тухель, Сарри, Конте... (фото)\nЕвропалик мураббийлар турли йўналишлар бўйича ҳаракатга тушдилар. Ваҳоланки, «кўҳна қитъа» футболида ҳозирча катта трансферлар кузатилгани йўқ.\nХуллас, «ССФ» нашри номдор мураббийларнинг миграцияси аллақачон авж палласига кирганидан ҳайратланиб, барчасини яхлит тасвирда ифода этишга уриниб кўрди.\nАнтонио Конте ҳозирча янги иш топмаган бўлса, Карло Анчелотти «Наполи» бошқарувини ўз қўлига олди. Лондоннинг «Арсенал» клуби раҳбарияти эса баскониялик мутахассис Унаи Эмери билан шартнома тузганини расман тасдиқлади.\nБулар мавсумлар оралиғидаги илк тайинловлар ҳам, охиргилари ҳам эмас. Дейлик, Эмерининг «ПСЖ» билан хайрлашишию, бўшаган жойни Дортмунд «Боруссия»си собиқ бош мураббийи Томас Тухель эгаллаши анча олдин аниқ бўлганди.\nБаскониялик парижликлар билан мавсум давомида нақ 4та соврин ютди, бироқ «покер» ҳам унинг Франция пойтахтида қолишига камлик қилди. «Мураббийча» (Эмери Москванинг «Спартак» клубини бошқарганида, Артём Дзюба уни шундай «таърифлаганди») энди Лондонда «Арсенал» ва ўз обрўсини тиклашга уриниб кўради.\nБиласиз, «канонирлар» 22 йиллик фаолияти давомида жамоа билан лоақал 1та еврокубок ютолмаган Арсен Венгерни ниҳоят, нафақа (балки бошқа клубгадир) кузатиб қўйишди. Таққослаш учун айтсак, Эмери «Севилья»ни Европа Лигасида 3 бора ғолиблик шоҳсупасига етаклаган.\nУмуман, «мураббийлар «бозори»да олтин талвасаси бошланди, чоғи. Антонио Конте эрта-индин «Челси»дан кетса керак, аммо унинг учун Италия терма жамоасига йўл йўқ - Роберто Манчини вақтида «талмовсиради».\nЎз ўрнида, «Зенит» бош мураббийи ваколатини «Наполи»га кераги бўлмай қолган Маурицио Сарри қўлга олиши мумкин. Тўғри, Питер клуби раҳбарияти бошқа номзодларга ҳам жиддий қарамоқда.\nЧунончи, Сарри ҳар лаҳзада Англия клубларидан бири таклифига ижобий жавоб бериши ҳеч гап эмас. Мисол учун, у «Челси»га мойилдек. Хуллас, мураббийлар миграцияси ҳозирнинг ўзида чувилган тўпчани эслатмоқда. Қолаверса, умумий манзара кун сайин ўзгариб туради...


Кэпиталз» жамоаси хоккейчилари пойтахтнинг «Ди Си Юнайтед» жамоаси «Сиэтл Саундерс»га қарши ўтказган ўйинни томоша қилгани келишди. Ўйинда «Ди Си Юнайтед» 2:0 ... қозонди. Ўша ерда Александр Овечкин ва Уэйн Руни учрашиб қолишди. хоккейчилар ўтирган трибуна футболчилар кийиниш хонасига кириб кетадиган ...\nхоккей лигасининг янги мавсумига тайёргарлик кўраётган Тошкентнинг "Ҳумо" хоккей клуби шу кунларда Россиянинг Санкт-Петербург шаҳрида ўтказилаётган ... ўтказилаётган мавсумолди турнирида иштирок этяпти. Бугун тошкентлик хоккейчилар мусобақа доирасидаги навбатдаги учрашувни Альметьевскнинг "Нефтяник" ...\nбор, хоккей бўйича Тошкентнинг «Ҳумо» клуби янги мавсумни Россиянинг Олий хоккей лигасида ўтказади, деб хабар бермоқда МОҚ матбуот хизмати. Бугун ... эса қуйидагича: Фото: МОҚ матбуот хизмати Маълумот учун, Олий хоккей лигасида Россия, Хитой, Қозоғистон ва бу мавсумдан эътиборан Ўзбекистондан ...\nтерма жамоаси аъзолари хоккей бўйича 2019 йилги жаҳон чемпионатида берилган чемпионлик кубогини синдириб қўйишди. Кубокнинг таги тушиб қолганини «Instagram»да тарқалган ...\nЎзбек хоккейи жаҳонга таниладими?\nконтинентал хоккей лигаси вице-президенти Виталий Прохоров Ўзбекистон хоккей клуби хоккей лигасида иштирок этишини эълон қилди ва 2022 йилдаги Олимпия ўйинларидан ... позициясини мустаҳкамлаш учун катта имконият. Аммо шу кунгача хоккей ўлик ҳисобланган мамлакат бундай рақобатга дош бера олармикан, деган ...\nва Тула вилояти губернатори Алексей Дюмин Сочида бўлиб ўтган Тунги хоккей лигасида муштлашиб кетишди. Бу ҳақда «Life» хабар бермоқда. Кадрлардан ... бир фурсат давом этган жанжалдан сўнг Бутман «Легенды хоккея» («хоккей афсоналари») дарвозабони Дюминга ташланиб қолади. Рақиб ҳам индамай ...\n«Ice City» муз майдони мезбонлик қилган хоккей бўйича биринчи бор ўтказилган Ўзбекистон чемпионатида барча ғолиб ва совриндорлар аниқланди. Бу ҳақда МОҚ матбуот хизмати хабар берди. Бош ... рақибига ҳеч қандай имконият қолдирмай 4:1 ҳисобида устун келиб, хоккей бўйича илк бор ўтказилган Ўзбекистон чемпионатида ғалаба қозонди. хоккей ...\nхоккей федерацияси ва Қирғизистон шайбали хоккей федерацияси ўзаро ҳамкорлик тўғрисида меморандум имзолади. Бу ҳақида «Podrobno» хабар бериб ... имзолади. Бу ҳақида «Podrobno» хабар бериб ўтди.Ўзбекистон хоккей федерацияси вице-президенти Кирилл Матвеев ва Қирғизистон шайбали ...\nхоккей клуби 2022 йилга қадар Континентал хоккей лигасида иштирок этиши мумкинлиги ҳақида хабар берган эдик. Ўзбекистон хоккей федерацияси биринчи ... клубнинг номи қандай бўлиши маълум эмас. Эслатиб ўтамиз, Континентал хоккей лигасида Россиядан 19 та ҳамда Беларус, Қозоғистон, Латвия, Словакия, ...\nЎзбек хоккей клуби КХЛда қатнашиши мумкин\nхоккей клуби Континентал хоккей лигасида иштирок этиши мумкин. Бу ҳақида КХЛ вице-президенти Виталий Прохоров ва хоккей бўйича Ўзбекистон чемпионати ... хабар бериб ўтган.Ўзбек клуби аввал қуйироқ лига ҳисобланадиган Олий хоккей лигасида иштирок этади. Шундан сўнг 2022 йилга бориб КХЛга ўтиш ...


“УСТЮРТГА ЙЎЛ” БАДИИЙ ФИЛЬМИ КАТТА ЭКРАНГА ЧИҚИШ АРАФАСИДА! 16.12.2016 22:08\nФильм Сурғил кони базасида ташкил этилган, иқтисодий салоҳияти бўйича Марказий Осиёда ягона корхона ҳисобланадиган ноёб Устюрт газ-кимё мажмуаси бунёкорларининг машаққатли ва шарафли меҳнати ҳақида ҳикоя қилади.\nЛойиҳа қиймати 4 миллиард АҚШ долларидан ортиқ бўлган мазкур комплексда йилига 4 миллиард 500 миллион куб метр табиий газни қайта ишлаб, 400 минг тонна полиэтилен ва 100 минг тонна полипропилен ишлаб чиқарилади.\n2008 йилнинг февраль ойида мамлакатимиз Биринчи Президенти И.А.Каримовнинг Сурғил кони негизида иш бошлаш, 2009 йил августда эса шу лойиҳани амалга оширишнинг қўшимча чора-тадбирлар борасидаги қарорлари қабул қилинди. Натижада 2011 йилнинг 24 августида мамлакат кимё саноатининг навбатдаги яна бир улкан корхонаси қурилишига биринчи ғишт қўйилди,\nҚайд этиб ўтиш жоизки, жаҳонга машҳур “Прожект файненс интернешнл” журнали ушбу лойиҳанинг ноёблиги ва ишга новаторлик билан ёндашиш натижаси эканини қайд этиб, 2012 йили Устюрт газ-кимё комплекси қурилишини нефть-газкимё саноатидаги йилнинг энг яхши лойиҳаси, деб тан олган. 2014 йилнинг март ойида эса “Infrastructure Journal” халқаро нашри Устюрт газ-кимё мажмуаси қурилиши лойиҳасини “Нефть-газ соҳасидаги 2014 йилнинг глобал битими” мукофоти билан тақдирлаган. Зеро, корхонанинг йиллик экспорт ҳажми 750 миллион АҚШ долларига тенг, маҳсулотнинг асосий қисми Европа, Шарқий ва Жануби-Шарқий Осиё бозорларида сотилади.\nМажмуани бунёд этишда ўзбек, қоралқалпоқ, корейс, ҳинд, бангладеш ва бошқа кўплаб миллатларга мансуб ишчилар, инженер техник-ходимлар иштирок этишди.\nФильм воқеаларига мажмуада ишлаётган фидойи ватандошларимизнинг, хусусан ёш мутахассисларнинг ҳаёти ва фаолияти асос қилиб олинди.\nФильмда ҳаётий зиддиятлар ишонарли тарзда тасвирланган.\nИнсон ақли, иродаси, тафаккури, шижоати мўъжизалар яратишга қодир. Устюрт газ кимё мажмуаси мисолида бунга яна бир бор гувоҳ бўлиш мумкин.\nДемак, тез кунда “Устюртга йўл” бадиий фильми премьераси!


Published on gulobod.uz (http://gulobod.uz)\nAsosiy > Интерактив хизматлар > Фуқароларнинг мурожаатлари билан ишлаш\nТуман ҳокимлиги аппаратида фуқароларнинг оғзаки ёки ёзма шаклдаги ариза, таклиф ва шикоятлар билан ишлаш ҳамда фуқароларни қабул қилиш Ўзбекистон Республикасининг “Жисмоний ва юридик шахсларнинг мурожаатлари тўғрисида”ги Қонуни асосида амалга оширилади.\nФуқароларнинг мурожаатлари билан ишлаш учун масъулият туман ҳокими ўринбосарлари, умумий бўлим, гуруҳ раҳбари ва бўлим бошлиқлари зиммасига юкланади.\nТуман ҳокимлигида фуқаролар туман ҳокими, ҳоким ўринбосарлари, ҳокимлик аппаратининг бўлим ва гуруҳ раҳбарлари томонидан фуқароларни қабул қилиш хонасида қабул қилинади. Фуқароларни қабул қилиш туман ҳокими қарори билан тасдиқланган жадвал асосида амалга оширилади. Қабул жадвали фуқаролар эътиборига етказилади.\nТуман ҳокими ва ҳоким ўринбосарлари томонидан фуқаролар ҳудудларда махсус жадвал асосида сайёр қабул қилинади.\nҲар бир фуқаронинг қабулидан сўнг қабул варақалари расмийлаштирилади. Унда қабул қилинган фуқаронинг фамилияси, исми, отасининг исми, истиқомат қиладиган жойи, мурожаатнинг қисқача мазмуни ёзиб қўйилади. Қабул варақаси умумий бўлимда рўйхатдан ўтказилади. Қабулда кўтарилган муаммо ҳал этиш учун тегишли ижрочиларга юборилади ва унинг назорати ҳокимлик аппаратининг тегишли бўлинмаси ва умумий бўлим раҳбари томонидан шахсан назорат қилинади.\nФуқароларни қабул қилишни ташкил этиш учун масъулият шаҳар ҳокимлиги умумий бўлим мудириБ.Амонов зиммасига юклатилади.\nУмумий бўлим мудири туман ҳокимлигига келган фуқароларнинг мурожаатларини қабул қилиб олади, мазмунига қараб туман ҳокими топшириғи лойиҳасини тайёрлайди ва шахсан туман ҳокими кўриб чиқиши учун тақдим этади. Туман ҳокими томонидан мурожаатни ўрганиш бўйича берилган топшириқ тегишли ижрочиларга етказилади.\nФуқароларнинг мурожаатларини ўрганиб чиқиш учун туман ҳокими ёки ушбу мурожаат кўриб чиқиш учун юборилган ҳоким ўринбосари томонидан тегишли мутахассислардан иборат ишчи гуруҳ тузилиши мумкин. Фуқароларнинг таклифлари тушган кундан эътиборан бир ойгача бўлган муддатда кўриб чиқилади (қўшимча ўрганиш талаб этиладиган таклифлар бундан мустасно) ва бу ҳақда таклиф киритган шахсга ўн кун муддат ичида маълум қилинади.\nАриза ва шикоятлар туман ҳокимлигига тушган кунидан эътиборан бир ойгача бўлган муддат ичида, қўшимча ўрганишни ва текширишни талаб этмайдиган ариза ва шикоятлар эса ўн беш кундан кечиктирмай кўриб чиқилади. Ариза ёки шикоятни кўриб чиқиш учун текшириш ўтказиш, қўшимча материаллар талаб қилиб олиш ёки бошқа чора-тадбирлар кўриш зарур бўлган ҳолларда, ариза ёки шикоятни кўриб чиқиш муддати туман ҳокими томонидан истисно тариқасида узоғи билан бир ойга узайтирилиши мумкин ва бу ҳақда ариза ёки шикоят берган шахсга маълум қилинади. Туман ҳокимлигига қабулга келган фуқароларга мурожаатлари бўйича ўша пайтда тушунтириш берилади, масаланинг моҳиятига қараб унинг кўриб чиқилиши натижалари тўғрисида мурожаат муаллифларига ёзма шаклда хабар берилиши ҳам мумкин.\nФуқаронинг фамилияси (исми, отасининг исми), яшаш жойи тўғрисидаги маълумотлар кўрсатилмаган ёки у ҳақда сохта маълумотлар кўрсатилган, шунингдек, имзо қўйилмаган ёзма мурожаатлар аноним деб ҳисобланади ва кўриб чиқилмайди.\nФуқароларнинг мурожаатларида қўйилган масалаларни ҳал этиш туман ҳокимлигининг ваколатига кирмайдиган бўлса, узоғи билан беш кунлик муддат ичида тегишли органларга жўнатилади ва бу ҳақда фуқарога хабар қилинади.\nТуман ҳокимлиги умумий бўлим мудири Ф.Мисиров ҳар куннинг охирида фуқароларнинг мурожаатларини рўйхатдан ўтказиш ва улар билан олиб борилган ишларни таҳлил қилади, қонун бузилиш ҳолатларига йўл қўймаслик чораларини кўради. Ой якунлари бўйича туман ҳокимлигига фуқаролардан келган мурожаатларни умумлаштиради ва уларни мазмуни бўйича таҳлил қилади. Таҳлилий маълумотларни туман ҳокимлиги аппарат йиғилишлари муҳокамасига киритади.\nФуқароларнинг мурожаатлари билан ишлаш бўйича масъул шахс:\nМардонов Саид Собирович\nТуман ҳокимлиги етакчи мутахассиси\nМанзил: Самарқанд тумани, Гулобод қўрғони\nТелефон: 0 (366) 612-54-95


Maksam-Chirchik - Суюқ азотли ўғит (КАС)\nСуюқ азотли ўғит (КАС) – бу 30% карбамид ва 40% аммиакли селитрадан иборат...\nКомплекс ўғит- ўғитли аралашма\nКомплекс ўғит- ўғитли аралашма тупроққа экишдан олдин солишда ва уруғларга экишдан олдин и...\n12 Jun 2020г.\nСуюқ азотли ўғит (КАС) – бу 30% карбамид ва 40% аммиакли селитрадан иборат бўлган суюқ ҳолдаги ўғитдир. КАС қишлоқ хўжалигида минерал ўғит сифатида қўллаш учун мўлжалланган.\nКАС ни қишлоқ хўжалигида қўллаш қаттиқ ўғитларга қараганда ўз афзалликларига эгадир. Улар эркин оқувчанликка эга бўлиб, чанг ҳосил қилмайди ва ёпишиб қолмайди. Намгарчилик ва ҳаттоки ёмғир ҳам унга ёмон таъсир кўрсатмайди.\nЎғит таркибида эркин аммиак мавжуд эмас, шунинг учун уни шудгор ва культивация юзасига ёки экин экишда ариқларга солиш мумкин. Шунингдек КАСни илдиз орқали озиқлантириш учун қўллаш мумкин.\nЖойлаш: темир йўл ва автомобиль цистерналари, 3 dm3 гача ҳажмдаги полимер бутилкаларга, 5 dm3 гача ҳажмдаги канистраларга, истеъмолчилар билан келишилган ҳолда 100 dm3 гача бўлган истеъмолчиларнинг идишларига жойланади.\nСуюқ азотли ўғитнинг –нархи 1 тн учун 1 066 062,00 сўм ҚҚС билан.\nЕтказиб берувчи корхона “Maxam-Chirchiq” АЖ\nМанзил: Ўзбекистон Республикаси, Тошкент вилояти,\nЧирчиқ шаҳри, Тошкент кўчаси 2-уй.\nТел.: +998707193323, +998707193222, +998707193508\nФакс: + 998 (7071) 6-40-79, 6-45-57\nwww.maxam-chirchiq.uz, info@maxam-chirchiq.uz, pr@maxam-chirchiq.uz.


23 январ 2022, Тошкент вақти: 19:31\nАҳмадбой қиссасидан қандай ҳисса чиқади? Бу оддий лохотрончининг тугатилишими ëки молиявий схемалар кўмагида тадбиркор бўлмоқчи бўлган “сахий ва инсофли бой"нинг “ёмон СНБ тарафидан“ тагига сув қуйилганими? Бу ва бошқа саволларни Қурултойда муҳокама қилдик.\nОзодлик ихтиëрида Аҳмадбой вакили ва унинг мижози деб иддао қилинган икки кишининг ўзаро суҳбати аудиоси мавжуд. Озодлик бу суҳбатнинг ҳақиқийлигини тасдиқлай олмайди. Аммо бу аудиони етказган манбанинг ишончли эканини инобатга олиб, Озодлик тасманинг ҳақиқий эканлигига ишонишга сабаб бор деб билди. Бу суҳбатда Аҳмадбойнинг акахонлари "бетон каби" мустаҳкам эди, деган жумла бор. Бу гап Ўзбекистон раҳбариятидаги қудратли мулозимлар Аҳмадбойга соябон бўлганлиги ҳақидаги тахминларга асос беради.\nЎзини Аҳмадбой дея атаган кишидан Озодликка келган мактубда “Тадбиркор чет эл матбуоти қурбони бўлгани“ иддао қилинади.\nШу ўринда Аҳмадбойни сўз эркинлиги қулатдими ëки МХХми деган савол туғилди.\nАҳмадбой воқеаси яқин ўтмишда молиявий пирамида қурган МММ асосчиси Мавроди қисматининг такрорими? Пирамидалар қачон ва қандай вазиятда қад ростлайди? МММ тузилган 1989 йил СССР таназзули арафаси эди. МММдан икки йил ўтиб СССР қулади.\nҚурултой: Аҳмадбой "пирамидасидан" ким фойда кўрди


Ментал арифметика бўйича Халқаро олимпиадада қатнашган 53 нафар жиззахлик қатнашчи совринли ўринни қўлга киритди » Sangzor.uz - Инновацион ахборот портали\nSangzor.uz » Breaking news » Ментал арифметика бўйича Халқаро олимпиадада қатнашган 53 нафар жиззахлик қатнашчи совринли ўринни қўлга киритди\nМентал арифметика бўйича Халқаро олимпиадада қатнашган 53 нафар жиззахлик қатнашчи совринли ўринни қўлга киритди\nФан сифатида ментал арифметика бундан икки минг йил илгари Японияда пайдо бўлган. Бу усул миянинг ҳар иккала ярим шарини ривожлантириш мақсадида ўйлаб топилган. Бир қарашда хаёлотга яқиндек туюлиши мумкин, аммо ушбу таълимнинг ривожланиши фантастика эмаслигини исботлади. Болаларнинг аниқ бир методика билан шуғулланишлари натижасида уларнинг хотираси мустаҳкамланиб, диққатининг ошгани, онгдаги турли хил математик ҳисоб-китобларни ишлаб чиқариш қобилиятининг тез суръатларда амалга оширилиши, ҳатто, олимларнинг ҳам ҳайратига сабаб бўлди.\nБугунги кунда Жиззах вилоятида 3000 дан зиёд ёшлар ментал арифметика бўйича сабоқ олмоқдалар. "Буюк авлод издошлари" Нодавлат таълим муассасаси қошидаги “Queen Study” ўқув маркази раҳбари Сардор Омоновнинг айтишича Жиззах шаҳри, Пахтакор, Зарбдор, Зафаробод ва бошқа туманларда жуда ҳам иқтидорли ёшлар кўп. Улар ментал арифметика бўйича ташкил этилаётган маҳаллий ва халқаро олимпиадаларда фаол иштирок этиб келишмоқда.\n2 март куни вилоятда саралаш бахслари бўлиб ўтди. Саралаш бахсларидан 87 нафар ўқувчимиз Фарғонада 14 март куни бўлиб ўтган Халқаро ментал арифметика олимпиадасида қатнашиш ҳуқуқини қўлга киритди, - дейди “Queen Study” ўқув маркази раҳбари Сардор Омонов. Унда Россия Федерацияси, Қозоғистон ва Қирғизистондан ташриф буюрган 500 нафарга яқин ёшлар ичида шогирдларимдан 53 таси совринли ўринларни қўлга киритди.Шундан 9 нафари 1-ўрин, 19 нафари 2-ўрин, 25 нафари 3-ўринни эгаллади.\nАпрель-май ойларида ана шундай халқаро олимпиадалардан бирига Жиззах шаҳри ҳам мезбонлик қилиши мумкин. Ҳозирда бу режанинг амалга ошиши кўп жиҳатдан карантин қоидалари кучайтирилиши билан боғлиқ бўлиб, ташкилотчилар бироз иккиланиб туришибди.\nАқл-идрокни ривожлантириш борасидаги бу каби дастурлар интеллектуал билими юксак авлодни тарбиялашга хизмат қилади. Шу боисдан айнан ментал арифметика билан шуғулланишни боғча ёшидан ўргатиш тавсия этилади.\nҲакимжон Фозилов - Sangzor.uz сайти бош муҳаррири


15:46 / 23.09.2021 | Azamat | 464\nАссалому алайкум! Мен бу саволни ёзар эканман аввало Аллоҳдан сўнгра сизлардан уяляппан, аммо ёзмасам бўлмайди. Мен эримни шунчалик севаманки, жону дилим билан севаман, шунчаликки дунёдаги хамма нарсадан устун хатто ота-онамданам, фарзандларимданам хамма нарсадан пулу бойлик хеч нарса керакмас фақат эримни мухаббати керак холос, рост айтсалар улар хам менга "сендан кам севмайман " дейдилар. Саволим шуки Аллоҳдан қўрқаманки менданда ортиқ суйдинг шу бандамми деб мани у дунёда жазоламасмикин? Бу севги оташи ўзимни хам куйдиряпти. 16 йилдирки шу оташда ёнаман.\n– Ва алайкум ассалом! Сизнинг саволингизга қуйидаги ҳадиси шариф ила жавоб қиламиз. Хулоса қилиш ўзингизга ҳавола:\nوَعَنْ أَنَسٍ رَضِيَ اللهُ عَنْهُ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: ثَلاَثٌ مَنْ كُنَّ فِيهِ وَجَدَ حَلاَوَةَ اْلإِيمَانِ: أَنْ يَكُونَ اللهُ وَرَسُولُهُ أَحَبَّ إِلَيْهِ مِمَّا سِوَاهُمَا وَأَنْ يُحِبَّ الْمَرْءَ لاَ يُحِبُّهُ إِلاَّ للهِ تَعَالَى وَأَنْ يَكْرَهَ أَنْ يَعُودَ فِي الْكُفْرِ كَمَا يَكْرَهُ أَنْ يُقْذَفَ فِي النَّارِ. رَوَاهُ الْخَمْسَةُ إِلاَّ أَبَا دَاوُدَ\nШарҳ: Бу ҳадиси шарифни ҳам олдинги икки ҳадиснинг ровийи ҳазрати Анас ибн Молик розияллоҳу анҳу ривоят қилмоқдалар. Ушбу ҳадисда Исломнинг энг асл тушунчаларидан бири, комил иймон ҳаловатини қайси йўл билан топиш мумкин экани баён қилинмоқда. Чунки иймон ҳаловатини топиш оддий ҳол эмас. «Ҳаловат» сўзи, «ҳолва»дан олинган бўлиб, «ширинлик» маъносини англатади. Асли моддий маънода ишлатиладиган бу сўз бу ерда истиора ила маънавий маънода келмоқда.\n«Уч нарса борки, улар кимда бўлса, Иймон ҳаловатини топади», деб эшитувчини қизиқтириб олмоқдалар. Иймон ҳаловати ҳаммани қизиқтирадиган нарса. Ҳамма «қандоқ қилиб, иймон ҳаловатини топса бўлар экан?» деб юради. Иймон ҳаловатини уч нарса билан топиш мумкинлигини эълон қилиш эса, ҳамманинг эътиборини ўзига тортиши турган гап. Эътиборни жалб қилиб олингандан сўнг эса, ўша уч нарсани баён қилиш бошланади:\nКомил иймонга эга бўламан, иймон ҳаловатини топаман, деган одам Аллоҳ таолони ва Пайғамбар соллаллоҳу алайҳи васалламни ҳаммадан кўп севмоғи лозим. Зотан, бусиз иймон бўлиши ҳам мумкин эмас. Хўш, Аллоҳ ва Унинг Расулини севиш нима билан бўлади? Бу борадаги муҳаббатни қандоқ тушунмоқ керак? Уламоларимизнинг бу саволга берган жавобларидаги иборалари турлича бўлса ҳам маъноси бирдир. У ҳам бўлса, Аллоҳга муҳаббат унинг айтганини қилиб, қайтарганидан қайтишдир. Аллоҳ яхши кўрган нарсани яхши кўриб, Аллоҳ ёмон кўрган нарсани ёмон кўришдир. Шунингдек, Пайғамбар соллаллоҳу алайҳи васалламга муҳаббат ҳам у зотнинг шариатлари ва суннатларини лозим тутмоқдан иборатдир.\n2. «Бир кишига фақат Аллоҳ учунгина муҳаббат қилмоғи».\nУшбу ҳадиси шарифдан оладиган фойдаларимиз аниқ. Бир ўйлаб кўрайлик. Дарҳақиқат, Аллоҳга ва Унинг Расулига бўлган муҳаббатимиз улардан бошқага бўлган муҳаббатимиздан устунми? Доимо Аллоҳнинг айтганини қилиб, қайтарганидан қайтаяпмизми? Пайғамбар соллаллоҳу алайҳи васалламнинг шариатларига, суннатларига қанчалик амал қилаяпмиз? Ёки молу дунёга муҳаббат қўйиб, унинг домига тушганча, халос бўлолмай юрибмизми? Ёхуд мансаб поғанасида кўтарилишга восита бўлувчи ўзимизга ўхшаш ожиз бандага кўпроқ эгилиб-букилиб, қуллуқ қилмоқдамизми? Эҳтимол, шунинг учун Иймон ҳаловатини эмас, дунё матоҳи ҳаловатини топаётгандирмиз?! Аввал нима бўлган бўлса, бўлиб ўтди. Энди иймон ҳаловатини топишга уринайлик! Бунинг учун Аллоҳга ва Унинг Расулига улардан бошқа ҳамма нарсадан кўпроқ муҳаббат қўйишга ҳаракат қилайлик! Ҳаётимизнинг ҳар бир соҳасида Аллоҳнинг айтганини қилиб, қайтарганидан қайтайлик! Маҳбуб Пайғамбаримиз соллаллоҳу алайҳи васалламнинг шариатлари асосида яшаб, суннатларига тўлиқ амал қилишга ўтайлик! Мўмин-мусулмонларга бўлган муҳаббатимизга ҳам қайта бир назар солайлик. Шояд, бу соҳада ҳам ушбу ҳадиси шарифдан фойда олсак!\nШунингдек, куфрга ва унга тегишли нарсаларга бўлган муносабатимизни ҳам қайта кўриб чиқайлик. Дарҳақиқат, куфрдан ва унга тегишли нарсалардан оловга ташланишдан қўрққандек қўрқамизми ёки бепарвороқмизми? «Қандоқ қилайлик, замон шу экан, одамлар қилаяпти-ку», деб яна ғафлатда юрган бўлмайлик! Агар, Аллоҳ кўрсатмасин, шундоқ бепарволик қилаётган бўлсак, унда дарҳол ўзимизни ўнглаб, иймон ҳаловатини топишга ҳаракат қилайлик.\nБу улуғ маъноларни ўзида акс эттирган ҳадиснинг ҳикматларига бугунги кунда инсон қанчалик муҳтож эканини англаб ета олармиканмиз? Ўн бешинчи ҳижрий асрнинг бошларида инсоният иймон ҳаловатини қандай тотишини англай оляпмизми? Ушбу ҳадиси шарифни ўрганганимиздан кейин, албатта, англаймиз.\nКуфрдан қўрқмаслик, ундан тап тортмаслик, бугунги кунимиз одатларидан биридир. Билмасдан куфрга юриш ёки куфрга оид фикрни, гапни ёки ишни амалга ошириш ҳақида гап кетаётгани йўқ. Гап кўра-билиб туриб, қасддан шу йўлга юриш ҳақида кетмоқда.\nФақат иймон ва Ислом даъвосини қилаётганларни олайлик: Улар куфрдан қанчалик ҳазар қиладилар? Куфрга тегишли ишлардан қанчалик сақланадилар? (“Ҳадис ва ҳаёт” китобидан). Валлоҳу аълам!


Соҳибқирон Амир Темур (1336-1405) - www.ziyouz.uz\nБош саҳифа Илм ва фанТарихЎзбек саркардалариСоҳибқирон Амир Темур (1336-1405)\nЧоп этилган 04.04.2017 23.04.2018 МуаллифZiyouz.uz\nАмир Темур, Темур, Темурбек (тўлиқ исми Амир Темур ибн Амир Тарағой ибн Амир Барқул) [1336.9.4, Кеш (ҳозирги Шаҳрисабз) шаҳри яқинидаги Хожа Илғор қишлоғи (ҳозирги Яккабоғ тумани) — 1405.18.2, Ўтрор шаҳри, Самарқандда дафн этилган) — ўрта асрнинг йирик давлат арбоби, буюк саркарда, кучли, марказлашган давлат асосчиси, илм-фан ва маданият ҳомийси.\nАмир Темурнинг онаси Такина хотун бухоролик. Отаси амир Тарағой эса барлос уруғининг оқсоқолларидан ҳамда Чиғатой улусининг эътиборли бекларидан ҳисобланган. Унинг аждодлари Кеш вилоятида ҳокимлик қилишган. Шу боис Амир Темурнинг отаси амир Тарағойни ҳам йилда бир маротаба Или дарёси бўйида хон томонидан чақириладиган эл-юрт бекларининг қурултойига таклиф этилар ва у бундай йиғинларда муттасил қатнашар эди. Шу билан бирга у, Шарафуддин Али Яздийнинг таъкидлашига кўра, «уламо ва сулаҳо ва муттақийларға мушфиқ ва меҳрибон эрди ва буларнинг мажлисига борур эрди…». Тарағойбек пири Шамсуддин Кулолни айниқса чуқур эҳтиром қилган. Кейинчалик шайх Кулол Амир Темурнинг ҳам пири бўлган. Тарағойбек 1360 йилда вафот этган.\nАмир Темурнинг ёшлиги Кешда кечди. Етти ёшга тўлгач, отаси уни ўқишга берди. Амир Темур ёшлик чоғлариданоқ махсус мураббийлар назорати остида чавандозлик, овчилик, камондан нишонга ўқ узиш, бошқа турли машқ ва ҳарбий ўйинлар билан машғул бўлган. Шу аснода Амир Темур тулпорларни саралаб ажрата оладиган моҳир чавандоз ва довюрак баҳодир бўлиб вояга етган. Амир Темур табиатан оғир, босиқ, теран фикрли ва идрокли ҳамда ниҳоятда зийрак, кишилардаги қобилият, фазилат, айниқса, самимиятни тезда фаҳмлаб оладиган инсон бўлган. Шу туфайли ўспиринлик чоғларидаёқ атрофига тенгқурлари орасидан садоқатли дўстларни жалб қила олган. Унинг атрофига болаликдаги дўстлари ва мактабдошлари (Аббос баҳодур, Жаҳоншоҳбек, Қимори иноқ, Сулаймоншоҳбек, Идику Темур, Сайфуддинбек, Ҳиндушоҳ, Қарқара ва бошқа) тўпланишиб, биргаликда машқ қилар, мусобақаларда иштирок этишар, аста-секин навкар бўлишиб ва ҳарбий гуруҳга бирлашиб, ҳарбий бўлинма сифатида шакллана борган. Кейинчалик улар Амир Темур қўшинида лашкарбошилик даражасигача кўтарилганлар.\nАмир Темур ўзининг илк ҳарбий фаолиятини қўл остидаги навкарлари билан айрим вилоят амирларига хизмат қилишдан бошлаган; уларнинг ўзаро курашларида қатнашиб, жасорат кўрсатган, жангларда чиниққан, ҳарбий маҳоратини оширган. Донғи бутун Қашқадарё воҳасига ёйилган. Амир Темурнинг ақлу заковати, шижоати ва шуҳрати уни Мовароуннаҳрнинг нуфузли амирларидан амир Хизр Ясовурий ва амир Қазағон билан яқинлаштирди. Хондамирнинг ёзишича, отаси амир Тарағой Амир Темурни аввал (1355) амир Жоку барлоснинг қизи Нурмушк оғога, сўнгра ўша йили (1355) Қазағоннинг набираси ва амир Ҳусайннинг синглиси Ўлжой Туркон оғога уйлантиради. Кейинги никоҳ туфайли Амир Темур билан Балх ҳокими амир Ҳусайн ўртасида иттифоқ юзага келиб, улар биргаликда мўғулларга қарши курашадилар.\nАмир Темурнинг Мовароуннаҳрни бирлаштириш йўлидаги ҳаракати 14-асрнинг 60-йиллари бошларидан бошланди. 14-аср нинг 50-йиллари охирида Мовароуннаҳрда амирларнинг ўзаро кураши кучайиб, амир Қазағон ўлдирилди. Мамлакатда сиёсий парокандалик авжига чиқиб, оғир танглик содир бўлди. Хондамирнинг «Ҳабиб ус-сияр» китобида келтирилган маълумотларга қараганда, улус ўнга яқин мустақил бекликларга бўлиниб кетган. Самарқанд вилоятида амир Баён сулдуз, Кешда амир Ҳожи барлос, Хўжандда амир Боязид жалоир, Балхда Улжой Буға сулдуз, Шибирғонда Муҳаммад I Хожа Аперди найман, Кўҳистонда Бадахшон шоҳи амир Сотилмиш, Хутталонда Кайхусрав, Ҳисори Шодмон ҳудудида амир Ҳусайн ва амир Хизр Ясовурийлар ўзларини ҳокими мутлақ деб эълон қиладилар.\nБу даврда Чиғатой улусининг шарқий қисми — Еттисув ва Шарқий Туркистонда ҳукмронлик қилаётган мўғул хонлари Мовароуннаҳрдаги оғир сиёсий вазиятдан фойдаланиб, бу ерда ўз ҳокимиятини ўрнатишга ҳаракат қиладилар. Жета хонларидан Туғлуқ Темур ва унинг вориси Илёсхожа 1360—61 ва 1365 йилларда Мовароуннаҳрга бир неча бор бостириб кирадилар. Мўғул хонларининг босқинчилик юришлари ва зулмига қарши халқ ҳаракати бошланади. Бироқ, Мовароуннаҳр амирлари халққа бош бўлиб, мўғул босқинчиларига қарши курашга журъат эта олмайдилар. Уларнинг бир қисми душман тарафига ўтади, иккинчи қисми эса эл-юртни тарк этиб, ўзга мамлакатлардан бошпана излайдилар. Амир Темурнинг амакиси, Кеш вилоятининг ҳукмдори амир Ҳожи барлос Хуросонга қочади. Мана шундай оғир паллада сиёсат майдонига Амир Темур киради. Мўғулларга қарши туриш учун кучлар нисбати тенг эмаслигини ҳисобга олган 24 ёшли Амир Темур 1360 йилнинг бошида Туғлуқ Темур томонидан Кешга юборилган беклар билан келишади. Шароит тақозоси билан хон хизматига ўтиб, унинг ёрлиғи билан ўз вилоятининг доруғаси этиб тайин қилинади. Шубҳасиз, бу ноиложлиқдан қўйилган сиёсий ҳамда стратегик қадам бўлиб, бу билан Амир Темур мўғулларнинг навбатдаги талон-тарожининг олдини олган, мамлакат ва халқни фалокатдан қутқарган эди. Бироқ, Мовароуннаҳрнинг ҳукмдори этиб тайин қилинган Илёсхожа ва унинг лашкарбошиси амир Беккичик билан Амир Темурнинг муросаси келишмай қолади. Шу сабабдан 1361 йилнинг охирида у мамлакатни тарк этишга мажбур бўлади.\nХиванинг жанубида, Урганжий даштида Амир Темур Туғлуқ Темурнинг яна бир рақиби — қайноғаси амир Ҳусайн билан учрашади. Амир Темур мўғуллар билан курашиш мақсадида у билан бирлашиб, икковлон куч тўплашга киришади. Дастлаб улар Туғлуқ Темурхоннинг фармонига биноан Амир Темурни таъқиб қилишга киришган Хива доруғаси Тўқол (Таваккал) билан жанг қиладилар. Сўнгра 1362 йилнинг кузида Сеистонда вилоят ҳукмдори Малик Қутбиддиннинг тарафида туриб мекронийлар билан бўлган тўқнашувда Амир Темур ўнг кифти ва ўнг оёғидан жароҳатланди.\nАмир Темур ва амир Ҳусайн кейинги икки йил давомида Илёсхожа бошлиқ Жета лашкари билан бир неча марта жанг қиладилар. Ниҳоят, 1364 йил охирида улар мўғул қўшинларини Мовароуннаҳр ҳудудидан қувиб чиқаришга муваффақ бўладилар.\nБироқ, Мовароуннаҳрни қўлдан чиқаришни истамаган Илёсхожа 1365 йилнинг баҳорида яна Туркистон устига қўшин тортади. Тошкент билан Чиноз оралиғида икки ўртада содир бўлган жанг тарихда «Лой жанги» номи билан шуҳрат топади. Жангда амир Ҳусайннинг хиёнати оқибатида мағлубиятга учрайдилар ва ўз қўшинлари билан Амударё бўйларига чекиниб, Балх вилоятида ўрнашдилар. Илёсхожа эса ҳеч қандай қаршиликка учрамай Хўжанд, Жиззах ва бошқа бир қанча шаҳар ҳамда қишлоқларни эгаллаб, Самарқанд устига юради. Самарқанд ўша пайтларда катта қўшинга қаршилик кўрсата олмасди. Шаҳарнинг на девори ва на мустаҳкам истеҳкомлари, на қуролланган сипоҳийси бор эди. Бек ва амирлар шаҳарни тарк этган эди, лекин мўғулларга қарши халқ кўтарилди, сарбадорлар шаҳар мудофаасини ўз қўлларига олдилар. Шаҳар мудофаачиларига мадраса толиби илмларидан Мавлонозода Самарқандий, жун (пахта) титувчилар маҳалласининг оқсоқоли Абу Бакр Кулуйи (Калавий) Наддоф ва мерган мавлоно Хурдаки Бухорийлар бошчилик қиладилар. Сарбадорлар Самарқанд шаҳрида мўғулларга қақшатқич зарба берадилар. Илёсхожа дастлаб Самарқандни, сўнгра бутун Мовароуннаҳрни ташлаб чиқиб кетишга мажбур бўлади.\nСарбадорларнинг мўғуллар устидан қозонган ғалабаси ҳақидаги хабар амир Ҳусайн билан Амир Темурга ҳам бориб етган. Амир Темур қишни Қаршида, Ҳусайн эса Амударё бўйида ўтказиб, 1366 йил баҳорида Самарқандга йўл олдилар. Улар Конигилда тўхтаб сарбадорларнинг душман устидан қозонган ғалабаларидан мамнун бўлганликларини ва улар билан учрашмоқчи эканликларини билдирадилар. Бироқ, сарбадорларнинг бошлиқлари амирлар ҳузурига келганларида амир Ҳусайн буйруғи билан Абу Бакр Кулуйи (Калавий) Наддоф билан мавлоно Хурдак Бухорийлар дорга тортилади. Мавлонозодани эса Амир Темур ўз ҳимоясига олиб кутқариб қолади. Шу тариқа сарбадорлар бошлиқсиз қолдирилиб, Мовароуннаҳрда амир Ҳусайннинг ҳукмронлиги ўрнатилади, аммо кўп вақт ўтмай Ҳусайн билан Амир Темур ўртасидаги муносабат кескинлашиб, очиқдан-очиқ низога айланади. Амир Темурнинг нуфузи ортиб бораётганлигидан хавфсираган амир Ҳусайн Балхга қайтиб, унинг қалъа деворлари ва истеҳкомларини мустаҳкамлашга киришади. Балх, Қундуз ва Бадахшондан кўп сонли лашкар ҳам тўплайди. Кеш ва Қарши вилоятларига бош бўлган Амир Темур ҳам амир Ҳусайнга қарши ҳал қилувчи жангга ҳозирлик кўради. 1366-70 йиллар ўртасида бир неча бор тўқнашувлар бўлиб ўтади.\n14-асрнинг 60-йилларида Мовароуннаҳрда ҳукм сурган ниҳоятда оғир сиёсий ва иқтисодий вазият мамлакатни бирлаштириб, кучли бир давлат ташкил этишни тақозо қилмоқда эди. Амир Ҳусайндан кўра Амир Темур замонининг бундай талабини яхшироқ тушунарди. Шунинг учун ҳам ўз фаолиятининг дастлабки босқичида барча ҳаракатни Мовароуннаҳрда марказлашган давлат тузишга қаратади. Бундай мақсадни амалга оширишда у руҳонийлар, ҳарбийлар, савдогарлар ва шаҳар ҳунармандлари табақаларига суянади. Амир Темур тарқоқ мамлакатни бирлаштиришга киришар экан, курашни аввало ички ғанимларидан бошлайди.\n1370 йил баҳорида Амир Темур амир Ҳусайнга қарши йўлга чиқади. Қўшин Термиз яқинидаги Биё қишлоғига етганда маккалик шарифлардан Саййид Барака Амир Темур фаолиятини қўллаб-қувватлаб, унга олий ҳокимият рамзи катта ноғора — табл билан ялов — байроқ тортиқ қилади. Шубҳасиз бу воқеа катта сиёсий аҳамиятга эга эди. Чунки у салтанатлик рамзи эди. Амир Темур буни яхши тушунарди. Шунинг учун ҳам Балхга етмасдан Ўрпуз мавзеида у амир ва нўёнлари билан кенгаш ўтказади. Кўпчиликнинг хоҳиш ва ихтиёри билан, ўша давр қонун-қоидаларига кўра, чингизийлар авлодидан бўлган Суюрғатмиш ўғлон Мовароуннаҳр подшолиги тахтига ўтқазилди. Амир Темур қўшини то Балхга етиб боргунича, унга йўл-йўлакай янги-янги кучлар келиб қўшилди. Шу аснода амир Ҳусайнни кўпчилик амирлари тарк этдилар. Жангда амир Ҳусайн қўшинлари енгилди, икки кунлик қамалдан сўнг, 1370 йилнинг 10 апрелида Балх шаҳри Амир Темурга таслим бўлди. Амир Ҳусайн асир олиниб, қатл этилди. Бу ғалабадан сўнг Амир Темур Мовароуннаҳрнинг чингизийлардан бўлган ҳукмдори Қозонхоннинг қизи Сароймулк хонимни ўз никоҳига олади. Хон қизига уйланганлиги муносабати билан Амир Темур «кўрагон», яъни «хоннинг куёви» унвонини олди.\n1370 йилнинг 11 апрелида Чиғатой улусининг барча беклари, амирлари, вилоят ва туманларнинг доруғалари ҳамда Термизнинг саййидлари (худовандзодалари), шунингдек Амир Темурнинг ёшликдан бирга бўлган қуролдош дўстлари ва пири Саййид Бараканинг иштирокида ўтказилган қурултойда анъанага кўра чингизийлардан Суюрғатмишхон мамлакат ҳукмдори деб эълон қилинган бўлсада, амалда марказий ҳокимиятни Амир Темур ўзи бошқарди, вилоятлардаги ҳокимиятни ўғиллари, набиралари ва яқин амирлари орқали идора қилди. Самарқанд Амир Темур давлатининг пойтахтига айлантирилиб, ўша йилнинг ёзида шаҳар девори ва қалъаси тикланди, сарой ва қасрлар бино қилинди.\nМамлакатнинг сиёсий ва иқтисодий мавқеини мустаҳкамлаб, кўпдан давом этиб келаётган ички тарқоқликка барҳам бериш, тинчлик ва осойишталикни қарор топтириш мақсадида Амир Темур (1370 йил июнида) Самарқандда катта қурултой чақирди. Унда марказий давлат тизимини шакллантириш ва қўшин тузиш масалалари муҳокама этилди.\nЭл-юртни бошқаришда ҳарбий кучнинг аҳамиятини яхши тушунган Амир Темур қўшиннинг тузилишига катта аҳамият берди. У «амир» ва «амир ул-умаро» каби юқори даражали ҳарбий унвонлар жорий қилди. Қўшинни ҳарбий жиҳатдан ислоҳ қилар экан, у айниқса лашкарбошиларни танлаш ва уларни тарбиялаш, ҳарбий қисмлар ва уларнинг жойлашиш тартиби, навкар ва сарбозларнинг қуролланиши ҳамда интизом масалаларига ниҳоятда эътибор беради.\nАмир Темур ҳокимият тепасига келгач, дастлабки вақтлардаёқ мамлакатда рўй берган оғир иқтисодий тангликни бартараф қилиш учун энг аввало солиқ тизимини тартибга солди. Давлат солиқларини йиғишда аминлар, калонтарлар ва солиқ йиғувчиларни раъиятга нисбатан инсоф ва адолатли бўлишга, қонунга хилоф иш тутмасликка чақирди, чунки салтанатнинг барқарорлиги кўп жиҳатдан раъиятнинг ҳол-аҳволи, унинг давлат ва давлат бошлиғига бўлган садоқатига боғлиқ. Раъиятни ҳимоя қилиш қонун билан мустаҳкамланган, қонун барчага баробар бўлган. Амир Темур нафақат ўз халқини, балки забт этилган мамлакатларнинг аҳолисини ҳам имкони борича қонун ҳимоясига олган. Уларни асирлик ва талон-тарожлардан сақлаган.\nАмир Темур Мовароуннаҳрни мўғуллар ҳукмронлигидан озод этиб, бу қадимий мамлакатда мустақил давлат барпо этган бўлсада, ҳали мамлакатда барқарор тинчлик ўрнатилган эмас эди. Бир томондан айрим вилоят ҳокимлари Амир Темур ҳакимиятини тан олишдан бош тортиб турган бўлсалар, иккинчи томондан мамлакатнинг шарқий ва шимолий ҳудудлари нотинч эди. Мўғулистон билан Оқ Ўрда ҳукмдорлари Фарғона водийсининг шарқи, Ўтрор, Ясси (Туркистон) ва Сайрам шаҳриларига хавф солиб, бу ҳудудларга тез-тез ҳужум қилар ва аҳолини талон-тарож қиларди. Шунинг учун ҳам Амир Темур дастлабки йилларда мамлакат сарҳадлари хавфсизлигини таъминлашга катта аҳамият берди. Исёнчи амирларга қарши шафқатсиз кураш олиб борди.\n1370 йил кузи ва 1371 йил баҳорида амир Зинда Чашмга зарба бериб, Шибирғон вилояти бўйсундирилди. Балх ва Тошкент вилоятлари ҳам Амир Темур ҳокимиятини тан олдилар. Аммо Хоразм Оқ Ўрда ҳукмдорларига суяниб, ҳануз бўйсунишдан бош тортиб келарди. Хоразмни Амир Темур Чиғатой улусининг ажралмас қисми деб ҳисоблаб, уни ўз давлатига қўшиб олиш сиёсатини тутди. Аммо бу масала элчилар воситасида тинч йўл билан ҳал этилмагач, Амир Темур Хоразм ҳудудига беш маротаба юриш қилди. Биринчи юриши 1371 йил ёз (июл)ида Кот шаҳрини эгаллаш билан якунланди. Амир Темурнинг 1373 йил баҳори ва 1375 йил ёзида Хоразм томонга қилган икки юриши натижасиз тугади. Бу аснода Олтин Ўрда хони Тўхтамиш билан иттифоқ тузиб олган Хоразм ҳукмдори Юсуф сўфи, унинг ёрдамида Амир Темур давлати ҳудудларига бир неча бор юриш қилиб, Қоракўл вилояти ва Бухоро туманларини талон-тарож этди. Бундай вазият шубҳасиз, 1379 йилда Амир Темурни тўртинчи маротаба Хоразмга қўшин тортишга мажбур этди. Лекин, бу юриш ҳам аввалгилари каби сулҳ тузиш билан тугади. Бироқ шунга қарамай, Юсуф сўфи илгари Хоразмнинг Чиғатой улусига тегишли бўлган жануби-шарқий (Кот ва Хива шаҳрилари бирга) қисмини яна қайтадан босиб олди. Амир Темур давлатига нисбатан Юсуф сўфининг тутган бундай тажовузкорона сиёсати Хоразм устига Амир Темурнинг бешинчи марта юриш қилишига сабаб бўлди. 1388 йилда Хоразмнинг пойтахти вайрон этилиб, унинг ҳудудлари Амир Темур давлатига бўйсундирилди.\nБу орада Амир Темур Мўғулистон ҳокими Қамариддин билан ҳам тўқнашиб қолди, чунки бу даврда унинг Мовароуннаҳрга бўлган талончилик хуружлари кучайиб кетганди. 1370 — 71 йилларда у Тошкент ва Андижон устига бир неча бор босқин қилиб, талаб қайтганди. 1376 йилда эса Қамариддин ҳатто Фарғона водийсининг талайгина қисмини босиб олди. Амир Темур мамлакатнинг шимоли-шарқий ҳудудларига нисбатан бўлаётган муттасил таҳдидни бартараф қилиш учун Қамариддинга жиддий зарба беришга киришади. Йигирма йил (1371—90) мобайнида Соҳибқирон Мўғулистонга етти марта юриш қилиб, мўғул ҳукмдорлари Анқотўра ва Камариддин устидан ғалаба қозонди. Шу зайлда Амир Темур Мовароуннаҳр ва Хоразмда ички тарқоқлик, ўзаро низолар, шунингдек Мўғулистон томонидан бўлиб турган тазйиққа чек қўйиб, ушбу ҳудудда яшовчи элу элат ва халқларни ягона давлатга бирлаштирди. Бу шубҳасиз, Мовароуннаҳр аҳолиси тақдирида ижобий аҳамият касб этди.\nАмир Темур бу билан қаноатланмади. Тез орада у қўшни давлатлар ва халқлар устига юриш қилиб, уларни ўзига бўйсундириш ва марказлашган буюк салтанат барпо этишни ўз олдига мақсад қилиб қўйди. Бу даврда Олтин Ўрда, Хуросон ва Эрондаги ижтимоий-сиёсий вазият унинг учун жуда қўл келди. Амир Темур ҳарбий юришни Хуросондан бошлади. 1381 йил у Ҳиротни эгаллади. Сарахс, Жом ва Қавсия шаҳрилари жангсиз таслим бўлди. Хуросон, хусусан унинг пойтахти Ҳирот стратегик жиҳатдан муҳим аҳамиятга эга бўлиб, Эрон, Ироқ, Шом ва бошқа мамлакатларга ўтишда кўприк вазифасини ўтарди. 1381 — 84 йиллар давомида Амир Темур Эроннинг катта қисмини эгаллади. Аввал (1381) Калот, Туршиз ва Сабзавор, кейин (1383) Сеистоннинг Зиреҳ, Зова, Фараҳ ва Буст қалъалари, 1384 йилда эса Астробод вилояти ва Озарбайжоннинг Омул, Сори, Султония ва Табриз шаҳарлари бўйсундирилди.\nАмир Темур Эрон, Озарбайжон, Ироқ ва Шом (Сурия) устига уч марта лашкар тортди. Бу юришлар тарихда «уч йиллик», «беш йиллик» ва «етти йиллик» урушлар номи билан машҳур. Уч йиллик (1386 — 88) ҳарбий юришлар оқибатида Жанубий Озарбайжон, Ироқнинг шимолий қисми, Гуржистон ва Ван кўли атрофидаги ерлар эгалланди.\nАмир Темур шу билан бирга шимоли-ғарбдан, яъни Олтин Ўрда томонидан бўлаётган тазйиққа барҳам бериш мақсадида Тўхтамишга қарши уч марта қўшин тортишга мажбур бўлди. У 1389 йилда Дизақ (Жиззах)нинг Аччиқ мавзеида, 1391 йилнинг 18 июнида (ҳозирги Самара билан Чистополь шаҳрилари оралиғида жойлашган Қундузча (Кондурча) дарёси водийсида ва ниҳоят, 1395 йилда (28 февраль) Шимолий Кавказда Терек дарёси бўйида Тўхтамиш қўшинига қақшатқич зарба беради. Амир Темур ҳарбий юришлари оқибатида Қуйи Идил (Волга) вилоятлари, Сарой Берка, Саройчик ва Ҳожитархон (Астрахон) каби шаҳарлар ғорат қилинди. Амир Темур Тўхтамишни қувиб Рязань вилоятигача борди ва Елец шаҳрини ишғол қилди.\nШарафуддин Али Яздий Амир Темурнинг Москва юришини шундай таърифлайди: «Соҳибқирон Маскавга сориким, Руснинг шаҳарларидан эрди, таважжуҳ қилди. Анда етконда нусратшиъор черики ул вилоятни (шаҳар ва атрофини) чобтилар ва андағи ҳокимларни тобеъ қилди. Ва черикнинг эликларига сонсиз мол тушти…» («Зафарнома», 179-бет). Бу урушда Азақ (Азов), Кубан ва Черкас ерлари ҳам кучли азият чекди. Қизиғи шундаки, Амир Темур Идилнинг Туротур кечуви бўйида Ўрусхоннинг ўғли Қуйричоқ ўғлонни чақиртириб, унга қўлга киритилган собиқ Жўчи улусини инъом этди. Россия тарихчилари Бобур Д. Греков ва А. Ю. Якубовскийларнинг ёзишларича, Амир Темурнинг Тўхтамиш устидан қозонган ғалабаси, фақат Марказий Осиё учун эмас, балки бутун Шарқий Европа, шунингдек тарқоқ Русь князликларининг бирлашиши учун ҳам буюк аҳамият касб этган.\nШундан сўнг Амир Темур бутун эътиборини Эрон, Ироқ, Сурия, Кичик Осиё ва Ҳиндистон ерларини узил-кесил забт этишга қаратди. У беш йиллик (1392 — 96) уруш давомида Ғарбий Эрон, Ироқи Ажам ва Кавказни эгаллади, натижада музаффарийлар ва жалоирийлар сулоласининг ҳукмронлиги барҳам топди.\nАмир Темурнинг Ҳиндистон устига қилган уруши (1398 йил май — 1399 йил март) қарийб ўн бир ой давом этди. Амир Темур Ҳиндистондан катта ўлжа, шу жумладан 120 жанговар фил билан қайтди. Ўлжаларнинг бир қисми қўшинга тақсимлаб берилди, қолгани Самарқанд ва Кеш шаҳриларида олиб борилаётган қурилишларга сарфланди.\nАмир Темурнинг 1399 — 1404 йилларда олиб борган ҳарбий юришлари натижасида Шомнинг Ҳалаб (Алеппо), Хумс, Баалбек (Баъалбак), Димишқ (Дамашқ) каби йирик шаҳарлари ва Ироқи Арабнинг Убулистон ўлкаси (қадимий Каппадокия) билан Бағдод, шунингдек Туркиянинг катта қисми забт этилади. Анқара жангида Амир Темур жаҳоннинг буюк саркардаларидан бири Боязид Йилдирим устидан ғалаба қозонди. Туркия султони асирга олинди. У билан бирга хотини серб маликаси Оливера, ўғиллари Мусо ва Исо Чалабийлар ҳам асирга тушдилар. Сўнг, Амир Темур Анадолу ярим оролини эгаллаб, Ўрта денгизнинг шарқий соҳилида жойлашган Измир шаҳрини забт этди ва салибчиларнинг Яқин Шарқдаги охирги қароргоҳига барҳам берди. Сўнгра, Эгей денгизида жойлашган Хиос ва Лесбос оролларидаги Генуя мулкларининг ҳукмдорлари унга таслим бўлдилар, Миср ҳам ўз итоаткорлигини изҳор этди. Амир Темур Анқара, Никея, Бурса ва Измир шаҳриларини эгаллаб, Византия ва бутун насоро оламининг Боязидга йиғиб берган божларидан иборат катта бойликни қўлга киритди. Биргина Бурса шаҳридан олинган олтин ва жавоҳирларнинг ўзи каттагина карвонга юк бўлган. Банди қилинган Боязид ўрдугоҳга олиб келингач, Амир Темур унга ҳурмат ва эҳтиром кўрсатди. Унинг вафотидан сўнг (1403 йил 9 март) эса ворисларига ҳиммат кўзи билан боқиб, уларга беқиёс мурувватлар қилди. Чунончи Боязиднинг тўнғич ўғли Сулаймон Чалабийни туркларнинг Европадаги вилоятларига ҳоким этиб тайинлади. Эдирне (Адрианополь) шаҳри унинг пойтахти қилиб белгиланди. Анадолунинг шимоли-ғарбий қисми суюрғол сифатида Исо Чалабийга инъом қилиниб, Бурса шаҳри унинг пойтахтига айлантирилди. Усмонли турклар давлатининг марказий қисмини бошқаришни Мусо Чалабийга топширди. Амир Темур Усмонли турклар давлатини бутунлай босиб олиш ниятида бўлмаган, чунки у Европа давлатларининг Яқин Шарқ мамлакатларига нисбатан тажовузкорона ниятда эканлигини яхши тушунар эди. Шунинг учун ҳам Амир Темур Усмонли турклар давлатини сақлаб қолди ва Боязиднинг ворисларига мурувват қўлини чўзди. Шундай бўлсада, Боязид устидан қозонилган бу ғалаба билан Амир Темурни Франция қироли Карл VI (1380 — 1422), Англия қироли Генрих IV (1399 — 1407) табриклаб, унга махсус мактуб юбордилар. Чунки Амир Темур эндигина уйғонаётган Европага улкан хавф солиб турган Усмонли турклар давлатига зарба бериб, бутун Европанинг халоскорига айланган эди.\nАмир Темур Кичик Осиёдан Самарқандга қайтгач, 1404 йил 27 ноябрда 200 минг қўшин билан Самарқанддан Хитой сафарига чиқди. Бироқ Хитой устига юриш Амир Темурнинг Ўтрорда вафоти (1405 йил 18 февраль) туфайли амалга ошмай қолди. Амир Темурнинг вафоти ҳақидаги хабар гарчи аввалда сир тутилсада, аммо кўп вақт ўтмай бу нохуш хабар мамлакат бўйлаб тарқалиб кетади. Амир Темурнинг жасади Самарқандга олиб келиниб дафн қилинади.\nАмир Темур — буюк давлат асосчиси. У Ҳиндистон ҳамда Хитойдан Қора денгизга қадар, Сирдарё ва Орол денгизидан Форс қўлтиғига қадар ғоят катта ҳудудни қамраб олган марказлашган улкан салтанатга асос солди. Бундан ташқари Амир Темур давлатига Кичик Осиё, Сурия, Миср ва шимоли-ғарбда Қуйи Волга, Дон буйлари; шимоли-шарқда Балхаш кўли ва Или дарёсигача; жануби-шарқда эса Шимолий Ҳиндистонгача булган мамлакатлар буйсундирилди. Амир Темур давлатни ақл-заковат ва ҳуқуқий асос билан идора этган. Унинг «…давлат ишларининг тўққиз улушини кенгаш, тадбир ва машварат, қолган бир улушини қилич билан амалга оширдим», деган сўзлари бунинг ёрқин далилидир.\nСоҳибқироннинг бунёдкорлик соҳасидаги тарихий хизматлари беқиёсдир. Тарих бу қўҳна дунёда ўтган кўп жаҳонгирларни билади. Уларнинг аксарияти фақат бузган. Амир Темурнинг улардан фарқи шундаки, у умр буйи бунёдкорлик билан машғул булган. Унинг «Қай бир жойдан бир ғишт олсам, ўрнига ўн ғишт қўйдирдим, бир дарахт кестирсам, ўрнига ўнта кўчат эктирдим» деган сўзлари бунинг ёрқин исботидир. Амир Темурга ҳар бир зафарли воқеа ва севинчли ҳодисани муҳташам меъморлик обидаси барпо этиш билан нишонлаш одат бўлган. Шу мақсадда Ҳиндистон, Шероз, Исфаҳон ва Дамашқнинг машҳур уста-ҳунармандлари мамлакатда ҳашамдор иморату иншоотлар бино қилганлар.\nАмир Темур забт этган мамлакатларнинг бир қатор шаҳарлари (Бағдод, Дарбанд, Байлақон)ни қайта тиклади. Амир Темур Табризда масжид, Шерозда сарой, Бағдодда мадраса, Туркистонда машҳур шайх Аҳмад Яссавий қабри устига мақбара қурдирган бўлсада, лекин асосий эътиборини она шаҳри Кеш ва пойтахти Самарқандга қаратди. Кешда отасининг қабри устига мақбара, ўғли Жаҳонгирга мақбара билан масжид қурдирди. Амир Темур ҳукмронлигининг илк даврида Кеш шаҳрини пойтахтга айлантириш ниятида бўлиб, унинг ободончилигига катта аҳамият берди, бу ерда машҳур Оқсарой қад кўтарди. Амир Темур Кешни Мовароуннаҳрнинг маданий марказига айлантиришга ҳаракат қилди. Шу боисдан бу шаҳар «Қуббат ул-илм вал-адаб» унвонига эга бўлди.\nСалтанат пойтахти Самарқанд Амир Темур даврида айниқса гуллаб яшнади. Шаҳарда Исфаҳон, Шероз, Ҳалаб, Хоразм, Бухоро, Қарши ва Кеш шаҳриларининг меъмору бинокорлари қўли билан саройлар, масжидлар, мадрасалар, мақбаралар қурилади. Шаҳар ташқарисида эса боғ-роғлар ва бўстонлар барпо этилади. Хусусан Шоҳизинда меъморий мажмуасига мансуб Шодимулк оғо мақбараси, Ширинбека оғо мақбараси ва бошқалар қурилади. Шаҳарда Бибихоним жоме масжиди, Амир Темурнинг қароргоҳи Кўксарой ва Бўстонсаройлар қад кўтаради. Умуман олганда Самарқанд шаҳри Амир Темур даврида ўзининг қадимий ўрни Афросиёбдан бирмунча жануброқда бутунлай янгитдан қурилди. Шаҳар тевараги мустаҳкам қалъа девори билан ўралиб, Оҳанин, Шайхзода, Чорсу, Коризгоҳ, Сўзангарон ва Феруза каби номлар билан аталувчи 6 та дарвоза ўрнатилди. Мовароуннаҳрнинг деҳқончилик воҳаларида, хусусан Зарафшон водийсида ўнлаб суғориш тармоқлари чиқарилиб, деҳқончилик майдонлари кенгайтирилди. Янги қишлоқлар барпо этилди.\nИбн Арабшоҳнинг ёзишича, Амир Темур Самарқанд атрофида қад кўтарган бир қанча янги қишлоқларни Шарқнинг машҳур шаҳарлари Димишқ (Дамашқ), Миср, Бағдод, Султония ва Шероз номлари билан атади. Амир Темурнинг фикрича, Самарқанд катталиги, гўзаллиги ҳамда теварак-атрофининг обод этилганлиги жиҳатидан дунёдаги энг йирик шаҳарлардан ҳам устунроқ турмоғи лозим эди. Ҳофизи Абрўнинг ёзишича, Амир Темур турк, араб ва эронликлар тарихини чуқур билган. У давлат аҳамиятига эга бўлган ҳар бир масалани ҳал этишда, шу соҳанинг билимдонлари ва уламолари билан маслаҳатлашарди. Одатда у тиббиёт, риёзиёт, фалакиёт, тарих, адабиёт, тилшунослик илми намояндалари, шунингдек илоҳиёт ва дин соҳасидаги машҳур уламолар билан суҳбатлар ўтказарди. Амир Темур саройида уламолардан мавлоно Абдужаббор Хоразмий, мавлоно Шамсуддин Мунши, мавлоно Абдулло Лисон, мавлоно Баҳруддин Аҳмад, мавлоно Нуъмонуддин Хоразмий, Хўжа Афзал, мавлоно Алоуддин Коший, Жалол Хокий ва бошқа хизмат қиларди.\nАлишер Навоийга Амир Темурнинг илм ва маънавият ақлига кўрсатган ғамхўрлиги жуда ёқар эди. Бу ҳақда Навоий шундай деганди: «Агар Темур қаерда фан, маданият ва санъат аҳлини учратса, уларни ўз ҳомийлигига олар, уларга иззат-икром кўрсатар, уларнинг тарбиясига аҳамият берар ҳамда бу зотлардан ўз олий мажлисида надим (маслаҳатчи) сифатида ва бошқа лавозимларда фойдаланарди». Амир Темур даврида савдо ва ҳунармандчилик ғоятда ривожланади. Янги бозорлар, савдо расталари барпо қилинади. Клавихо Самарқанд бозорларида буғдой ва гуручнинг мўллиги ва арзонлиги ҳақида гапириб, шаҳар ҳунармандчилиги маҳсулотларини — атлас, кимхоб, ҳар хил ип ва жун тўқима моллар, мўйнали ва ипакли пўстинликлар, атторлик моллари, зиравор ва дориворлар, зарҳал ва ложувардлар ҳамда бошқа молларнинг сероблигини ҳам таъкидлайдилар.\nБу даврда Амир Темур ва унинг жой Султон Маҳмудхон асир олинган ноиблари Хитой ва Ҳиндистондан Ўрта Осиё орқали Яқин Шарқ ва Европа мамлакатларига йўналган асосий халқаро савдо йўли — «Буюк ипак йўли»ни назорат қилиб, савдо карвонлари қатнови хавфсизлигини таъминлашда, работлар, қалъалар, кўприклар қуриш йўлида муҳим чора-тадбирлар кўрдилар ва Шарқ билан Ғарб ўртасида савдо-сотиқ ва элчилик алоқаларини ҳар томонлама ривожлантиришга ғоят катта эътибор бердилар.\nАмир Темур энг муҳими, Эрон, Озарбайжон ва Ироқдаги майда ҳукмдорлар ўртасидаги тарқоклик ва бошбошдоқликка барҳам бериб, бу билан нафақат Мовароуннаҳр, балки Узоқ ва Яқин Шарқ мамлакатларининг иқтисодий ва маданий тараққиётига, халқгар ва мамлакатларни бир-бири билан яқинлаштиришга улкан ҳисса қўшди. Амир Темур Европанинг Франция, Англия ва Кастилия каби йирик қиролликлари билан бевосита савдо ва дипломатик алоқалар ўрнатди.\nАмир Темурнинг ҳарбий юришлари, жангу жадалларининг оқибатларига баҳо берилар экан, шуни алоҳида таъкидлаш керакки, унинг фаолияти қўйилган мақсад ва режалари жиҳатидан икки босқичга бўлинади. Биринчи босқич (1360 — 86)да Амир Темур Мовароуннаҳрда марказлашган давлат тузиш йўлида курашди, Мовароуннаҳрни бирлаштиришдан манфаатдор бўлган маҳаллий зодагонлардан иборат ижтимоий кучлар (мулкдор деҳқонлар, ҳарбийлар, ҳунармандлар, савдогарлар ва руҳонийлар) ёрдамида тарқоқ мулкларни бирлаштириш учун кураш олиб борди. Амир Темурнинг бу даврдаги фаолияти Ўрта Осиё халқларининг ижтимоий-иқтисодий ва маданий ҳаёти тараққиёти йўлида шубҳасиз улкан ижобий аҳамият касб этади. Мамлакатда тарқоқлик тугатилиб, марказлашган давлатнинг ташкил топиши ижобий оқибатларга олиб келди. Мамлакат ишлаб чиқариш кучларини ва мўғулларнинг бир ярим асрлик ҳукмронлиги натижасида бўҳронга учраган иқтисодни тиклаш учун қулайроқ шароит вужудга келди. Айни вақтда хўжаликнинг асоси бўлган деҳқончиликда муайян силжишлар рўй берди. Янги-янги ариқ (канал)лар қазилиб, деҳқончилик майдонлари кенгайди. Ҳунармандчилик, ички ва ташқи савдо ривожланди, фан ва маданият равнақ топиб, шаҳарлар ободлашди ва гавжумлашди. Амир Темур бирор мамлакатни тасарруфига олишдан аввал албатта ўша жой аҳолисига тинчлик йўлини таклиф этган, бу йўл инкор этилган ҳолдагина ҳарбий куч ишлатган.\nАмир Темур ҳаётлиги чоғидаёқ салтанатни асосан тўрт қисм (улус)га бўлиб, ўғил, набираларига тақсимлаб берган: Хуросон, Журжон, Мозандарон ва Сейистон (маркази Ҳирот) Шоҳрухга, Ғарбий Эрон, Озарбайжон, Ироқ ва Арманистон (маркази Табриз) Мироншоҳга, Форс, яъни Эроннинг жанубий қисми (маркази Шероз) Умаршайхга, Афғонистон ва Шимолий Ҳиндистон (маркази Ғазна, кейинчалик Балх) Пирмуҳаммадга суюрғол қилиб берилган. Амир Темур давлати ўзига хос тартиб-қоидаларга асосланган ҳолда идора этилган. Амир Темур асос солган бу давлат Хуросон ва Мовароуннаҳрда 16-аср бошигача мавжуд бўлиб, Шайбонийхон томонидан тугатилган.\nШўролар тузуми даврида Амир Темур шахси ва фаолиятига адолатсизлик билан ёндошилиб, бир ёқлама баҳо берилиб келинди. Ўзбекистон мустақилликка эришганидан сўнг бундай қарашларга барҳам берилди. Амир Темурнинг жаҳон тарихида тутган ўрни ўз жойига қўйила бошланди. Ўзбекистонда унинг фаолиятини ўрганишга ва уни оммалаштиришга кенг йўл очилди. Унинг номи Ўзбекистонда абадийлаштирилди. Кўплаб шаҳар ва қишлоқлардаги шоҳ кўчалар, майдонлар, жамоа хўжаликлари, мактаблар, кинотеатрлар ва бошқа унинг номи билан аталди. Тошкент, Самарқанд, Шаҳрисабз ва бошқа шаҳарларнинг марказий майдонларида Амир Темурга ҳайкал ўрнатилди, Тошкентдаги Амир Темур хиёбонида Темурийлар даври музейи барпо этилди (1996), «Амир Темур» ордени таъсис этилди (1996) ва Халқаро Амир Темур жамғармаси ташкил қилинди (1995). Тошкент, Самарқанд ва хорижий мамлакатларда ЮНЕСКО раҳбарлигида ҳазрат Соҳибқирон таваллудининг 660 йиллиги кенг нишонланди (1996). Амир Темур ҳақида икки қисмдан иборат бадиий фильм, спектакллар ва шеърий ҳамда насрий асарлар яратилди.\nБўрибой Аҳмедов, Абдулаҳад Муҳаммаджонов.\nАмир Темур васиятлари, маслаҳатлари, танбеҳлари\nБўрибой Аҳмедов. Амир Темур ўгитлари\nШарафиддин Али Яздий. Зафарнома\nШарафиддин Али Яздий. Амир Темур аждодлари\nСалоҳиддин Тошкандий. Темурнома\nРуи Гонсалес де Клавихо. Самарқандга — Амир Темур саройига саёҳат кундалиги\nТемур ва Улуғбек даври тарихи\nАбдулаҳад Муҳаммаджонов. Амир Темур ва темурийлар салтанати\nАмир Темур — фахримиз, ғуруримиз\nАмир Темур жаҳон тарихида\nАмир Темур сабоқлари (1-китоб)\nАмир Темур сабоқлари (2-китоб)\nАмир Темур сабоқлари (3-китоб)\nАмир Темур ва темурийлар даврида маданият ва санъат\nАмир Темур ва Улуғбек замондошлари хотирасида\nАмир Темур. Зафар йўли\nБўрибой Аҳмедов. Амир Темур дарслари\nБўрибой Аҳмедов. Амир Темур ҳақида ҳикоялар\nБўрибой Аҳмедов. Амир Темурни ёд этиб\nБўрибой Аҳмедов. Соҳибқирон Темур\nЭркин Азимов. Амир Темур салтанати\nҲамидулла Дадабоев. Амир Темурнинг ҳарбий маҳорати\nИброҳим Мўминов. Амир Темурнинг Ўрта Осиё тарихида тутган ўрни ва роли\nИрпан Тўхтиев. Темур ва темурийлар сулоласининг тангалари\nЛюсьен Керен, Акмал Саидов. Амир Темур ва Франция\nМаҳкам Абдураимов. Темур ва Тўхтамиш\nМихаил Иванин. Икки буюк саркарда Чингизхон ва Амир Темур\nМуҳаммад Али. Амир Темур солномаси\nНаим Ғойибов. Амир Темур даври маънавияти\nНаим Норқулов. Темурийлар даври маданияти тарихидан лавҳалар\nНарзулла Аҳмедов. Амир Темур — ривоят ва ҳақиқат\nОмонулло Бўриев. Темурийлар даври ёзма манбаларида Марказий Осиё\nПоён Равшан, Жума Қурбон. Амир Темур туғилган жой ёки Занжирсарой қиссаси\nТурғун Файзиев. Темурий маликалар\nТурғун Файзиев. Темурийлар шажараси\nЗиёдулла Муқимов. Амир Темур тузуклари\nУбайдулла Уватов. Соҳибқирон араб муаррихлари нигоҳида\nҲаким Сатторий. Амир Темур севган юрт\nАзиз Қаюмов. Амир Темур қиссалари\nБ.Ахмедов, Р.Мукминова, Г.Пугаченкова. Амир Темур. Жизнь и общественно-политическая деятельность\nТезисы международной научной конференции «Амир Темур и его место в мировой истории»\nРюи Гонсалес де Клавихо. Дневник путешествия ко двору Тимура\nСергей Бородин. Звезды над Самаркандом. Хромой Тимур\nТамерлан. Эпоха, личность, деяния\nТильман Нагель. Тимур — завоеватель и исламский мир позднего средневековья\nЖан Пол Ру. Тамерлан\nИсраил Ибрагимов. Тамерлан. Начало пути\nАндреев А.Р., Булдаков А.И., Шумов С.А. Тамерлан (Сборник)\nДжастин Мароцци. Тамерлан — завоеватель мира\nКристофер Марло. Тамерлан великий\nРене Груссэ. Империя степей. Аттила, Чингиз-хан, Тамерлан\nЎзбекистон ҳукмдорлари: Амир Темур\nАкмал Саидов, Абдулҳаким жузжоний. Соҳибқироннинг оламшумул тафаккури\nБўривой Аҳмедов. Тарихни сохталаштириб бўлмайди\nҲаким Сатторий. Тарихни зар, ўзни заргар билсалар…\nАмир Темур — Буюк давлат арбоби ва саркарда\nНормурод Норқобилов. Амир Темур ғорига саёҳат\nПоён Равшанов. Амир Темурнинг муҳри\nОзод Мўмин. Амир Темурнинг ёқути\nПирмат Шермуҳамедов. Амир Темурнинг тулпори\nҲаким Сатторий. Чақинли лаҳзалар\nМуҳаммад Али. «Тузуклар»да Соҳибқирон шахси\nПиримқул Қодиров. Қаршидан бошланган зафарлар\nУлуғ ғоялар улуғ инсонларни вояга етказади (Абдулла Орипов ва Қулман Очилов суҳбати)\nҚамчибек Кенжа. Соҳибқирон ўтган йўлларда\nСайфиддин ҳожи Жалилов. Соҳибқирон ўтган йўллар\nБўрибой Аҳмедов. Амир Темур (роман)\nХуршид Даврон. Амир Темур ўғлининг ўлими ҳақида ривоят (ҳикоя)\nХуршид Даврон. Темурбек ва Cароймулкхоним\nАсад Дилмурод. Хилват (ҳикоя)\nАсқад Мухтор. Инсонга қуллуқ қиладурмен (ҳикоя)\n← Аввалги Аввалги Сидқий Хондайлиқий (1884-1934)\nКейинги → Кейинги: Исҳоқхон Ибрат (1861-1937)


Message: fopen(/tmp/my_session2bd66e5c132e5d69e009ea48cf03fa9ef6e1de8b): failed to open stream: Disk quota exceeded\nMessage: session_start(): Cannot send session cookie - headers already sent by (output started at /home/amunews/public_html/system/core/Exceptions.php:272)\nMessage: session_start(): Cannot send session cache limiter - headers already sent (output started at /home/amunews/public_html/system/core/Exceptions.php:272)\nҲАP КУНИНГИЗ НАВPЎЗ БЎЛСИН! - AmuNews.uz - энг сўнгги янгиликлар\nMessage: file_put_contents(/home/amunews/public_html/application/cache/course_4daace719533168189601a05c0e2f348_uz.tmp): failed to open stream: Disk quota exceeded\n1 USD = 8458.16 +9.11\n1 EUR = 9501.05 +38.24\n1 RUB = 129.74 -0.81\nMessage: file_put_contents(/home/amunews/public_html/application/cache/menu_4daace719533168189601a05c0e2f348_uz.tmp): failed to open stream: Disk quota exceeded\nҲАP КУНИНГИЗ НАВPЎЗ БЎЛСИН!\nАссалому алайкум, азиз юртдошлар! Мўътабар отахонлар, онахонлар, ака-укалар, опа-сингиллар, келажагимизнинг ишончли ворислари бўлмиш жажжи болажонлар!\nМана қаҳри қаттиқ қиш орқамизда қолиб, барча байрамларнинг сарвари Наврўзи оламни қарши олишга чоғланмоқдамиз.\nЮртимизнинг байрамлари, тантаналари кўп. Яқиндагина азиз онажонларимиз, опа-сингилларимиз байрами – Халқаро хотин-қизлар кунини нишонлаган бўлсак, мана энди Наврўзга пешвоз чиқаяпмиз.\nҲаммангизга маълум, Наврўз йил боши, Янги кун сифатида белгиланади. Баҳор кириб келганига йигирма кунча вақт ўтсада ҳақиқий кўклам, майсаларнинг ердан бош кўтариши, дарахтларнинг жонланиши бизнинг ҳудудимизда Наврўзга тўғри келади. Бу сана билан боғлиқ халқимизнинг неча юз йиллик миллий анъаналари, урф-одатлари бисёрки, улар байрам мазмунига мазмун, тароватига тароват қўшади. Шу маънода Наврўз – ҳақиқий миллий байрамимиз, қадриятларимиз боқийлигини ўзида ифода этувчи, ерга нур, дилга сурур бағишлайдиган, меҳнаткаш, ризқини ҳалол меҳнати билан ундирадиган, меҳр-мурувватли халқимизнинг бутун бўй-бастини ўзида яққол кўрсата оладиган байрам сифатида қадрлидир. Шу куни ота-боболаримиз экин майдонларига чиқиб, ер ҳайдаб уруғ сочишган. Эл катхудолари деҳқонларга эккан уруғларингнинг бири минг бўлсин, элнинг ризқи мўл бўлсин, дея тилак тилаб фотиҳа беришган, улкан қозонларда палов пиширилиб, сумалак қайнатилган. Янги кун ризқ-рўз, файз-барака рамзи ҳам ҳисобланган.\nАсрлар оша бизгача етиб келган, кўнгилларимизга баҳорий жўшқинлик, яратиш, яшнатиш завқини бахшида этувчи улуғ байрам Наврўзи олам тантаналари йил сайин мазмунан бойиб, тобора жозибадор бўлиб бормоқда.\nТуманимизнинг барча ҳудудларидаги маҳаллаларда, меҳнат жамоаларида, умумтаълим ва касб-ҳунар таълими муассасаларида Наврўзга бағишланган кўнгилочар тадбирлар, сайллар аллақачон бошланиб кетди.\nҚутлуғ кунларни, муҳим саналарни алоҳида тадорик билан қаршиламоқ ҳам азалий одатларимиздандир. Жорий йил Наврўз байрамига ҳам пухта тараддуд кўрилди. Байрам олди умумхалқ ҳашари ўтказилиб, чор-атрофимиз, кўчалар, ҳовлилар янада саранжом-саришта бўлди, ободонлаштирилди, эзгу ниятлар билан кўчатлар экилди, атрофни безаб турган дарахтларга шакл берилди.\nАзизлар! Мен ишонч билан айта оламанки, туманимизнинг ҳар бир фуқароси, юрт равнақига равнақ қўшаман, турмушимни обод, фаровон, гўзал қиламан, деган олий мақсад билан яшамоқда, меҳнат қилмоқда. Туманимизнинг турли жабҳаларида буларнинг исботини яққол кўришимиз мумкин. Кўпни кўрган мўътабар отахонларимизнинг, онахонларимизнинг йўл-йўриқлари, дуолари бизга мададкор бўлмоқда.\nЮртимизнинг, хонадонларимизнинг файзи бўлган отахонлар, онахонлар! Мамлакатимизни, туманимизни гуллаб-яшнаган, обод гўшага айлантиришдек эзгу мақсад йўлида бирлашиб, турли соҳаларда меҳнат қилаётган ака-укалар, опа-сингиллар! Келажагимиз бўлган жажжи болажонлар!\nСизларни асл миллий байрамимиз – Наврўзи олам билан қизғин табриклайман. Ҳар бирингизга тани соғлик, хотиржамлик тилайман. Оилаларингиз доимо ободлик нуридан чароғон бўлсин! Ҳар бир кунингиз Наврўздек суюмли, шукуҳли ўтсин.\nНАВPЎЗИ ОЛАМ БУГУН\nMessage: file_put_contents(/home/amunews/public_html/application/cache/recommend_4daace719533168189601a05c0e2f348_uz.tmp): failed to open stream: Disk quota exceeded\nMessage: file_put_contents(/home/amunews/public_html/application/cache/weather_list_4daace719533168189601a05c0e2f348_uz.tmp): failed to open stream: Disk quota exceeded\nЯнгиланди: 49 дақиқа олдин\nMessage: file_put_contents(/home/amunews/public_html/application/cache/top_news_4daace719533168189601a05c0e2f348_uz.tmp): failed to open stream: Disk quota exceeded\nMessage: filesize(): stat failed for /tmp/my_session2bd66e5c132e5d69e009ea48cf03fa9ef6e1de8b


11 май 2021, Тошкент вақти: 09:51\nЎтган йили Жиззахда Кўзи ожизлар жамияти аъзолари ҳам "Халқ Сўзи" газетасига обуна бўлишга мажбур этилган эди.\nҚорақалпоғистон Давлат университетининг бир гуруҳ талабалари мажбурий обунадан шикоят этиб, Озодликка мурожаат қилди. Олийгоҳнинг Кимё-технология факультетида ҳарбий хизматдан ўтганлар учун берилган имтиёз билан ўқийдиган талабалар маҳаллий нашрларга обуна бўлмаганлари учун декан уларни имтиёздан маҳрум этганидан арз қилди. Факультет декани Озодлик билан суҳбатда буни тан олди, лекин талабаларга учун мажбурий эмаслигини таъкидлади.\nОзодликка мурожаат қилган қорақалпоғистонлик талабалардан бирининг микрофонсиз суҳбатда айтишича, ўтган йилнинг декабр ойида Кимё-технология факультетида уюштирилган мажбурий обунага бўйсунмаган камида 12 талаба ҳозирда ҳарбий хизматдан ўтганларга бериладиган имтиёздан маҳрум этилмоқда.\n“Ҳарбий хизматни ўтаганлар учун 35 фоизлик имтиёзни олиш учун декан протоколга қўл қўйиб бериши керак. Ўтган йили обуна бўласизлар, деб мажбур қилганда пулим бўлмагани учун, обуна бўлмаганман. Ҳозир декан обуна бўлмагансан, деб шу протоколга қўл қўйиб бермаяпти. Факультетимизда ҳарбий хизматдан кейин имтиёз билан ўқийдиганлар кўп, шулардан 12 кишига қўл қўйиб бермаяпти. Қўл қўймаса, 35 фоизлик имтиёздан маҳрум бўламиз. Бу тахминан 1 миллион 800 сўм бўлади”, дейди талаба.\nБердақ номидаги Қорақалпоғистон давлат университети Кимё-технология факультети декани Даметкен Турениязова Озодлик билан суҳбатда олийгоҳда оммавий обуна бўлиш тадбири уюштирилишини эътироф этди. Лекин мажбурий бўлмаган обуна собиқ аскар талабалар дуч келган муаммонинг ягона сабаби эмас, дея таъкидлади декан:\n- Ҳар йили обуна бўлади. Ҳар бир студентдан обунага 23 уч минг сўмдан белгилаганмиз. Ўзимизнинг "Қорақалпоқ Университети", "Қорақалопоғистон Ёшлари" газеталарига обуна бўлиш студентларга айтилган. Лекин бу мажбурий эмас, деди Кимё-технология факультети декани.\nДеканнинг айтишича, факультетда ҳарбий хизмат туфайли имтиёз олган талабалар сони элликдан ошиқроқдир, шулардан 12 талабанинг протоколи имзоланмагани бор гап. Лекин оммавий обунада иштирок этиш имтиёзли талабаларга қўйиладиган шартлардан бири¸ холос, дейди декан:\n- Ҳарбий хизматдан қайтган болларга 35 фоизлик имтиёз бор, агар имтиҳонларни яхши топширса, баҳоси яхши бўлса. Ўзини яхши томондан кўрсатган бўлса. Бундан ташқари бошқа критерийлар ҳам бор, масалан, “Туркистон”, “Молодёж Узбекистана” газеталаридан бирига ёки “Ёш куч” журналига обуна бўлса, деб кўрсатилган. Бунинг учун балл қўйилади. Шунинг учун газеталардан бирига ёзилиши керак, дея эътироф этди Қорақалпоғистон давлат университети Кимё-технология факультети декани Даметкен Турениязова.\nЎзбекистонда ҳукумат нашрларига мажбуран обуна қилдириш одатий ҳолга айланган. Бунда нафақат талабалар, балки мактаб ўқувчиларидан тортиб бюджет ташкилотлари ходимлари ҳам обунага мажбурланади.\nМасалан, ўтган йилги обуна кампанияси пайтида Жиззах вилоятида¸ ҳатто¸ Кўзи ожизлар жамияти вакиллари ҳам "Халқ Сўзи" газетасига обуна бўлишга мажбур этилган эди.


Алекс Фергюсон: «Лестер» муддатидан олдин АПЛ чемпиони бўлади » Скачать музыку бесплатно новинки музыки 2016-2017\nКомментариев: 0 Просмотров: 159 Дата: 13-03-2016, 16:07 «Манчестер Юнайтед»нинг собиқ бош мураббийи, афсонавий сэр Алекс Фергюсон жорий мавсумда АПЛда кечаётган чемпионлик пойгаси ҳақидаги фикрларини билдирди. Унинг ишонч билан таъкидлашича, Клаудио Раньери бош мураббийлигидаги «Лестер Сити» пешқадамликда давом этади ва муддатидан олдин чемпионликка эришади. У «тулкилар» жамоаси бош мураббийи ҳақида илиқ фикрлар билдирган. «Бу сафар Англия чемпионлиги чемпионат якунланишига 3 тур қолганида аниқ бўлади. Ишонч билан айтаманки, бу йилги чемпион „Лестер“. Бунга албатта уларнинг кучи етади. Раньери жорий мавсумда АПЛда ўз сўзини айта олди», — дея Фергюсондан иқтибос келтиради Sunday Times нашри. Айни вақтда, мавсум якунига 9 тур қолган паллада «Лестер» жамоаси 60 очко билан турнир жадвалида пешқадамлик қилмоқда. Жамоа ўзининг энг яқин таъқибчиси «Тоттенҳэм»ни 5 очко, учинчи ўриндаги «Арсенал»ни эса 8 очкога ортда қолдирмоқда. - деб хабар бермоқда Stadion.uz нашри.


ГЕНЛАРИНГИЗ ТОЗАМИ? (Тест) - UzShifo.Info - Sog'lom Yashash Tarzi Sirlari\nHome ONA va BOLA Ona-bola Salomatligi Bola injiqligi ГЕНЛАРИНГИЗ ТОЗАМИ? (Тест)\nFeruzabegim February 16, 2018 February 17, 2018\nГенлар ўзгармайдиган туғма дастурлар деб ўйласангиз, адашасиз. Баъзи генлар сизнинг турмуш тарзингиз ва овқатланишингиз сифатига қараб динамик равишда ўзгариб боради.\nОрганизмда 20 мингдан ортиқ ген мавжуд. Улардан 7 таси саломатликни бошқарувчи энг муҳим генлар ҳисобланади. Шу генларингиз тозами? Қуйидаги симптомлар рўйҳатини кўздан кечиринг. Ҳар бир ген туридан 2 тадан ортиқ симптомингиз бўлса, демак бу генларга алоҳида “парвариш” лозимдир. Симптомлар бўлмаса ёки 1та бўлса, сизда бу ген билан муаммо йўқ.\nБаъзи генларнинг яхши фаолият юритмаслиги сизни ҳафа қилмасин. Бу генларни махсус овқатланиш тартиби ёрдамида “тозаласа” бўлади.\nГенларингиз эътиборга муҳтожми? Қуйидаги симптомларга аҳамият беринг. Саволларга “Ҳа” ёки “Йўқ” деб жавоб беринг. Ҳар бир “Ҳа” учун +1 балл, ҳар бир “Йўк” учун 0 балл тўплайсиз. Баллар ҳар бир ген учун алоҳида ҳисобланади.\nБошингиз доим оғриб турадими?\nЖисмоний тарбия пайтида кўп терлайсизми?\nФолий кислотаси мавжуд препаратлар ёки фолий кислотаси қўшилган озиқ-овқатлар тез-тез истеъмол қиласизми?\nСизда депрессия муаммоси мавжудми?\nҚўл ва оёкларингиз совуқми?\nЭски овқатлар, цитрус мевалар ёки балиқ еганингизда қуйидагилар кузатиладими: асабийлик, жаҳлдорлик, терлаш, бурун қонаши, бурун оқиши, ёки/ва бош оғриши.\nВино ёки алкогольга сезгирмисиз? Билмасдан истеъмол қилсангиз (масалан настойкалар билан), мазангиз тез қочадими?\nКўп озиқ-овқатлар сизга салбий таъсир кўрсатадими? Уларни еганингиздан кейин ноқулайликлар юз берадими?\nОвқат егандан 20 дақиқалардан сўнг эмас, балки 2-3 соатлардан кейин ўзингизни яхшироқ ҳис қиласизми?\nҲомиладорлик пайтида ўзингизни одатдагидан яхшироқ ҳис қилиб, одатдагидан ҳилма-хилроқ овқатлар ея оласизми?\nCOMT (slow) гени\nБошингиз баъзан оғриб турадими?\nУйқуга кетишингиз қийинми?\nОсонгина асабийлашиб кетасизми ёки тез жаҳлингиз чиқадими?\nОй кунларингиз даврида оғриқлар мавжудми?\nОғриқларга жуда таъсирчанмисиз?\nCOMPT (fast) гени\nДиққатни жамлашда қийналасизми?\nҚуйидаги кабиларга осонгина ўрганиб қоласизми (осонгина қарамлик юзага келадими): шоппинг (ҳарид қилишни севиш), ўйинлар (видео-ўйинлар), чекиш, ичиш (спиртли ичимликлар), социал тармоқлар (фейсбук, одноклассники ва бошқалар)\nДепрессияга мойиллигингиз борми?\nКўпинча мотивациянгиз бўлмайдими (пассивлик, илҳом келмаслиги)?\nБўш углеводлар (ширинликлар, пишириқлар) истеъмолидан кейин кайфиятингиз тез кўтарилиб, бироздан кейин яна депрессив кайфиятга тушиб қоласизми?\nMAOA (slow) гени\nОсонгина ваҳимага тушасизми ёки осонгина стрессга тушиб қоласизми?\nАсабийлашгандан кейин ёки стрессдан кейин ўзингизга келишингиз қийин бўладими?\nСиз пишлоқ ва/ёки шоколадни яхши кўрасиз, аммо уларни истеъмол қилсангиз эса асабийлик ёки кайфиятсизликка дуч келасизми?\nДоимий бош оғриқлар безовта қилиб турадими?\nУйқуга кетишингиз қийин, аммо уйқуга кетсангиз яхши (уйғонавермасдан) ухлайсизми?\nMAOA (fast) гени\nУйқуга тез кетасиз, аммо режа қилганингиздан анча вақтли уйғониб кетасизми?\nДепрессияга ва кайфиятсизликка мойиллигингиз борми?\nШоколад ейиш кайфиятингизни яхши кўтарадими?\nЧекиш ва/ёки спиртли ичимликларга қарамлигингиз мавжудми?\nБўш углеводлар (ширинликлар, оқ нон, пишириқлар) истеъмоли кайфиятингизни кўтарса ҳам, бу кайфият диққатни яхши жамлашга ёрдам бермайдими?\nҲаводан нафас оламан ва сув ичаман (Айнан шундай. Ҳозирги пайтда барчамизда бу ген бироз тоза эмас, сабаби ҳаво ва сув тозалиги ҳам олдингидай эмас)\nКимёвий моддаларга ўта таъсирчанмисиз?\nСочингизга вақтли оқ тушганми?\nҚуйидаги хроник касалликлардан бир ёки бир нечтаси сизда мавжудми: астма, ичаклар яллиғланиши, автоиммун касалликлар, диабет, экзема, псориаз.\nСизда тремор, судороги, тиклар ёки юришда қийналишга сабаб бўлган нврологик муаммолар мавжудми?\nҚон босимингиз 120/80 дан юқори юрадими?\nҚўл ва оёқларингиз доим совуқми?\nТравма ёки жарроҳликлардан кейин тузалишингиз/тикланишингиз қийин кечадими?\nСизда Диабет II мавжудми?\nСизни баъзан умумий мускул оғриқлари безовта қилиб турадими?\nЖигарингизни ёғ босганми?\nВегетариан/веганмисиз ёки гўшт, орган гўштлари ва тухум истеъмол қилмайсизми?\nЎт пуфагингизда тошлар мавжудми ёки ўт пуфагингиз олиб ташланганми?\nИнгичка ичакларингизда бактериал ўсиш мавжудми?\nБаллар ҳар бир ген учун алоҳида ҳисобланиб, 0-5 балл оралиғида бўлади.\n0 балл: Ажойиб! Сизнинг генингиз тоза бўлиб, ўз маромида ишлаяпти.\n1 балл: Ушбу ген бироз эътибор талаб қилсада, геннинг умумий ҳолати яхши.\n2 балл: Ушбу ген бироз кирланган, аммо тушкунликка тушишга ҳожат йўқ! Генларингизни тартибга келтиришингиз мумкин. Барча 7та генни тоза ушлашингиз ушбу геннинг ҳам соғломроқ фаолият юритишига ёрдам беради.\n3-5 балл: Ушбу ген тоза эмас ва катта эътибор талаб қилади. “Тоза генлар протоколи” сизга бу генни тартибга келтиришга ёрдам беради.\nDr.Ben Lynch "Dirty Genes"


Шавкат Мирзиёев илк бор матбуотга интервью берди\nШавкат Мирзиёев илк бор матбуотга интервью...\n16.08.2021 13:09 0 3742\nПрезидент матбуот хизмати раҳбари Шерзод Асадов навбатдаги брифингини ўтказди.\nУнда бу ҳафтадаги қатор тадбирлар ва режалар бўйича маълумот берилди.\nҲудудий электр тармоқлари корхоналарини трансформация қилиш, ўқув-тарбия жараёнлари сифатини ошириш, ер ҳисобини юритиш соҳасидаги ишлар натижадорлиги юзасидан тақдимотлар ўтказилиши мўлжалланган.\nШунингдек, Ўзбекистон Президентининг тадбиркорлар билан «очиқ мулоқоти»га фаол тайёргарлик кўрилмоқда.\n— Журналистларимиз, умуман, халқимиз учун қизиқарли яна бир анонс: 17 август куни «Янги Ўзбекистон» газетасида Президент Шавкат Мирзиёевнинг интервьюси чоп этилади.\nГазета бош муҳаррири Салим Дониёров билан бўлган ушбу суҳбатда Ўзбекистоннинг охирги 5 йилликдаги ривожланиш йўли, ички ва ташқи сиёсати, ҳозирги кундаги устувор вазифалар ҳақидаги сўз боради.\nИшончим комилки, бу суҳбат кенг қамровлилиги, фактларга бойлиги ва дастурий аҳамиятга эгалиги билан барча ватандошларимизда, шунингдек, хорижий экспертларда катта қизиқиш уйғотади, — дейди Шерзод Асадов.\nШавкат Мирзиёев интервю


Вилоят ҳокими Ўмирзақ Шўкеев Туркистон минтақасига иш сафари билан келган Европа Иттифоқига аъзо давлатлар элчилари билан учрашди. Туркистон вилоятининг ажойиб табиати ва теран тарихига қизиққан меҳмонлар вилоятнинг иқтисодий ҳамда туристик салоҳияти билан таниш эканликларини таъкидлаб ўтдилар.\n– Қисқа вақт ичида содир бўлган катта ўзгаришларни кўриб, жуда ҳайратда қолдик. Бу ердаги қурилиш суръатидан катта таассурот олдик. Залворли ишлар олиб борилаётганига гувоҳ бўлдик. Аэропорт ва ижтимоий-маданий иншоотлар қад кўтараётган экан. Биз сизлар билан жипс алоқада фаолият юритишни хоҳлаймиз, – деди Европа Иттифоқининг Қозоғистондаги элчиси Свен-Олов Карлссон.\nУчрашувда ҳамкорлик йўналишлари, муносабатларни мустаҳкамлаш ҳақидаги таклифлар муҳокама қилинди. Саноат, энергетика, сармоя, туризм, экология ва сув хўжалиги соҳаларига оид масалалар кўриб чиқилди.\n– Туркистон вилоятида Евроиттифоқ давлатларидан Еni, Urbasolar каби машҳур компаниялар иштирокида 8та лойиҳа амалга оширилмоқда. Булар – Ўтрор тумани ва Арис шаҳрида қурилган қуёш электр станциялари. Биз барча йўналишлар бўйича ҳамкорлик доирасини кенгайтиришга тайёрмиз. Минтақанинг салоҳиятини, шунингдек, Қозоғистон ва Европа Иттифоқининг жипс муносабатини инобатга олган ҳолда, биз сармоявий лойиҳаларни йўлга қўйишга чақирамиз. Сизларга атрофлича қўллов кўрсатилишига ишонтираман, – деди вилоят ҳокими учрашув давомида.\nГермания, Хорватия, Словакия, Чехия, Австрия, Руминия, Финляндия давлатларининг Қозоғистондаги элчилари сафар чоғида туркийзабон халқларнинг маънавий маркази – Туркистон шаҳрини, Х. А. Яссавий мақбарасини оралаб, ажойиб “Дошқозон” ва эл тарихи билан танишиб, ўзгача таассурот олганларини айтишди.\nЎмирзақ Естайули бутун туркий халқлар учун ягона, “Иккинчи Макка” деб аталмиш хосиятли минтақанинг тарихи, машҳур аллома Ал Форобийнинг маънавий меҳнатлари ва Ислом динини тарғиб қилган мутафаккир Хожа Аҳмад Яссавий ҳақида, Амир Темурнинг фармони билан бунёд этилган Арслонбоб, Яссавий мақбаралари ҳақида батафсил гапириб берди.\nУчрашув сўнгида томонлар совғалар алмашдилар.\nАйтганча, 1 мартдан бошлаб Европа Иттифоқи ва Қозоғистон Республикаси ўртасида кенгайтирилган ҳамкорлик ва дўстона муносабатлар тўғрисидаги шартнома кучга кирди. Қозоғистон Марказий Осиё давлатлари ичида биринчи бўлиб бундан беш йил муқаддам Европа Иттифоқи билан шартнома имзолаган эди. Шартнома 29та соҳани қамраб олади.\n2020-03-07, 05:14 142


Озарбойжонда дув-дув гап: "Меҳрибон Алиева - биринчи вице-президент"\n16:19 / 24.02.2017\nОзарбойжон президенти Илҳом Алиев ўз турмуш ўртоғи Меҳрибон Алиевани мамлакатнинг биринчи вице-президенти этиб тайинлади. BBC мазкур қарор юзасидан экспертлар фикрини ўрганиб чиқди.\nОзарбойжонда биринчи вице-президент лавозимининг ўзи жорий қилинганига кўп вақт бўлмади. Ўтган йилнинг сентябрь ойида мамлакатда референдум ўтказилиб, вице-президентлар лавозимлари жорий қилинганди. Бироқ биринчи вице-президент лавозими шу кунгача бўш эди.\nПрезидент Хавфсизлик кенгаши мажлисида ўз аёлини вице-президент сифатида таништирди. У Меҳрибон Алиеванинг "кўп йиллардан бери мамлакатнинг ижтимоий-сиёсий, маданий ва халқаро фаолиятида муҳим ўрин тутиб келгани"ни таъкидлади. Алиев турмуш ўртоғини профессионал ва инсонпарвар дея таърифлади.\nМеҳрибон Алиева бундан аввал "Янги Озарбойжон" партия раиси ўринбосари лавозимини эгаллаб, шу партиядан мамлакат парламентига танланганди.\nАёлнинг ўзи Хавфсизлик кенгаши мажлисида шу кунга қадар эришган ютуқларини Илҳом Алиевнинг қўллаб-қувватлаши билан изоҳлади. "Менга юкланган масъулиятнинг жиддийлигини тўлиқ англаб турибман. Ишонаманки, сизнинг ва менга ишонган барча инсонларнинг ишончини оқлай оламан", - деди у.\nҚуйида экспертларнинг бу борадаги фикрлари билан бўлишамиз.\nАркадий Дубнов, МДҲ мамлакатлари бўйича эксперт\nМенинг фикримча, Илҳом Алиев отаси томонидан яратилган давлат бошқарув усули - сулолалар таъсирини мувозанатга келтиришга йўналтирилган оилавий усулга риоя қилмоқда. Нуфузли сулолалар иккита - Алиевлар сулоласи ва Пашаевлар сулоласи (Меҳрибон Алиева шу сулола вакили).\nУшбу усул миллат отаси Ҳайдар Алиев томонидан жорий қилинган. У МДҲ мамлакатлари ичида ҳукуматни топширишнинг оилавий турини амалга оширган биринчи ва ягона етакчи бўлган.\nМеҳрибон Алиеванинг нуфузли лавозимга тайинланиши ҳукуматни мустаҳкамлаш, сулолалар ўртасида мувозанат сақлаш ва Илҳом Алиев ҳукмронлигига тўсқинлик қилувчи ҳар қандай уринишларнинг олдини олиш зарурати юзасидан ҳам амалга оширилган.\nОзарбойжон қайсидир маънода қариндош-уруғчиликка, яъни оилавий бошқарувга асосланган. Бир неча йил ўтгач, Илҳом Алиевнинг ваколат муддати тугаганидан кейин у бошқарув ваколатини турмуш ўртоғига топшириш эҳтимоли бор.\nМеҳрибон Алиева тизимли бошқарув тажрибасига эга, у шунчаки уй бекаси эмас. Бокуда таъкидланишича, Ҳайдар Алиев у билан жуда илиқ муносабатларда бўлган. Шу билан бирга халқ бу аёлни яхши кўради.\nЗардўшт Ализода, озарбойжонлик сиёсатшунос\nЎйлашимча, Меҳрибон Алиеванинг бу лавозимга тайинланиши ҳеч қандай аҳамиятга эга эмас. Озарбойжонда барқарорлик ҳукмрон, ҳаммаси маълум, ҳаммаси тушунарли, ҳеч нарса ўзгармайди.\nҲайдар Алиев ҳукмронликни ўз ўғлига қолдирган, ўғли эса уни ўз мулки деб ҳисоблайди. Аҳолининг бунга ҳеч қандай алоқаси йўқ: на танлов ва на бўлаётган ишларга - улар шунчаки кузатишмоқда. Кузатувчилар миллати.\nҲеч нарса ўзгармаяпти, на қарор қабул қилиш механизми ва на ижро механизми. Шунинг учун мен бу янгиликни мутлақо хотиржам қабул қилдим, буни кўпчилик кутганди.\nОзарбойжонда сиёсат йўқ. Сиёсат - бу гуруҳлар ва партияларнинг қонун доирасида мусобақалашиши. Озарбойжонда қонунлар ишламайди, партиялар деярли йўқ. Шундай экан, сиёсат ҳам йўқ. Ҳукуматда бирлашган кишилардан иборат гуруҳ бор - ҳамма нарсани шулар ҳал қилади.\nТофик Аббосов, Боку халқаро мультимаданий маркази\nМеҳрибон Алиеванинг мамлакатдаги рейтинги юқори. Унинг миллий йиғилиш депутати сифатида ўз позициясида жуда фаол, самарали фаолият юритгани ҳамда янги қонунлар қабул қилишда иштирок этгани буни яна бир бор тасдиқлайди.\nУ гуманитар ва маданий соҳаларда бир неча муҳим лойиҳаларни қабул қилган. У бунга параллель равишда Ҳайдар Алиев фондини бошқармоқда. Мазкур фонднинг ресурс базаси ёрдамида мамлакатда кўплаб таълим марказлари, мактаблар, ёрдам кўрсатиш марказлари қурилган.\nМен ижтимоий фикрни ўрганиш бўйича сўровнома ўтказганман. Кўриб турганимиздек, бу янгилик халқ томонидан жуда ижобий қабул қилинди.\nЎтган йили Озарбойжонда умумхалқ референдум бўлиб ўтганди, унда мамлакат конституциясига ўзгаришлар киритиш масаласи муҳокама қилинган эди. Шунда президент ўз ваколатларини оптимал асосда бўлишиш мақсадида вице-президентлик институтини яратиш қарорини қабул қилган.\nВазирлар маҳкамасининг рейтинги у қадар юқори эмас. Шу боис жамиятда ҳукумат тузилмасини ўзгартириш масаласи кўтарилган.\nИлҳом Алиев вице-президент Озарбойжон Меҳрибон Алиева


ҚЎШИҚЧИ ТАНЛАШ | Fayzbog.uz\nЖўрабойнинг тўйи бошланиши арафасида муаммо пайдо бўлди. Тўйга қайси хонандани таклиф қилиш масаласи. Буни ҳал қилиш учун тоғаю, аммалари, оға-инилари куёвнинг уйига кенгашга йиғилишди.\n– Қани менга айтинглар-чи, тўйга қайси артистни чақирмоқчисанлар, – дея гап бошлади катта тоға Жумрат ака.\n– Куёв тўрага Тошкентдан Гулёра хонишни келтириб бериш керак эмиш, – деди куёвниг отаси Жамшид ака.\n– Гулёра хониш ким? – яна сўради Жумрат ака чой ҳўплаётиб.\n– Анаву бор-у “Бай-бай” деб қўшиқ айтадиган…\n– Тошкентдан ўзи келарканми? Ким билади “ставка”си қанча? Машинангни сотсак ҳам етмас. Нима, ўзимизда камми? Дарахтни силкитсанг қўшиқчи ёғилади. Телевизорга қара оламни қўшиқчи босгандай. Буларни ҳеч бири айвонингга қош бўлолмайди. Ота-онанинг гапига ҳам қулоқ солиш керак, бўтам.\n– Гулёра бўлмаса, Куйчи ошиқни келтириб берасанлар, деб оёқ тираб олган, – деди онаси Фотима хола.\n– Куйчи ошиғинг қанчага келишини биласизми ўзи? – деди чўрт кесиб Жумрат ака. – Қалин пули унинг олдида писта пўчоқ. Кўрпангга қараб оёқ узат! – Кейин Жамшид акага қараб қўшиб қўйди. – Ўғлингнинг оғзига қараб ўтирма! Бундайроқ, ставкаси пастроқ қўшиқчидан топ. Қиз танлашдаги азоби ҳам етади.\n– Майнахонни олиб келсак қандай бўларкан? – бу гал аммаси Сурмахон баҳсга қўшилди.\n– Гармончи халфани айтаяпсанми? Бўлмайди.\n– Ҳозир у гармонини отиб юбориб, эстрадний бўлиб кетган. Эшитганмисиз “Қизаравераман-қизаравераман”ни.\n– Қизариб юраверсин. Бўлмайди дедимми, бўлмайди!\n– Унда Булбулбоевга айтсак, – деди куёвни укаси Суҳроб.\n– Эй қўйсанг- чи, – Жамшид ака қошини чимирди. – Осмон бўйи сакраб ўйнаб, хит қилиб юборади.\n– Хониш хиргойи-чи? – гапга қўшилди акаси Тўлқинбой.\n– Йўқ! – деди Жумрат ака. – Тўйдан кейин яна пул сўрайди. Ана Карим аканинг тўйида қистир-қистир бўлмади деб, яна пул сўраган. Маҳаллақўм раиси лицензиянгни кўрсат, деган экан, жуфтакни ростлаб қочди.\n– Бўлмаса қизиқ-қизиқ қўшиқларни айтади-ку… Хаҳ тилимни учида турувди-я, нимайди…\n– Қўшиғини айтинг, кимлигини айтаман, – деди куёв.\n– “Денгизга қара, осмона қара, юлдузга қара…”\n– Сайроқбоев. Шуни келтирсак ҳам бўлади.\n– Унга пулинг етмайди, – деди Жумрат ака. – Ставкаси “Куйчи ошиқ”никидан ҳам баланд.\n– “Бир ёмон бўлиб кетаман”ни айтган ким эди?\n– Шамшир Куйларов! Ҳозир у Америкада. – Гапга қўшилди укаси Суҳроб.\n– Таннозхон-чи? Халфанинг қизи.\n– Бўлмайди тўйни эркак ашулачи ўтказгани маъқул. Гулзод Шариповга айтамиз.\n– Асло! – ўрнидан туриб кетди куёв. – Насиҳат қўшиқларини айтавериб хит қилиб юборади. Насиҳат қўшиққа ўйингга тушиб бўладими ахир?\n– Эй, менга қара, – муҳим гапни айтмоқчидай ҳовлиқди Жумрат ака. – Ахир бошлиғимни ўғли қўшиқчи-ку. Айтмасак бошлиғининг тўйга келмай қолиши мумкин.\n– Рост! – деди Жамшид ака бошлиғи эсидан чиққанидан афсусланиб. – Бу ёғини ўйламабмиз.\n– Менга Дўрилдибой Бўкирдиевнинг кераги йўқ, – деди куёв астойдил. – Агар тўйга айтсанглар мен уйланмайман!\nХуллас, тўйга ҳамма нарса тайёр бўлса-да, қўшиқчининг номи маълум бўлмади. Ахир тўй кунини хонандалар белгилайди-да. Яқин кунларда Жўрабойнинг тўйи бўлиши аниқ. Бироқ, қайси қўшиқчи келиши ҳамон номаълум…\nМенга хам кушикчилар айтган фалон пул берасиз деб. Яна нимамиш мен 27 йилда уйланиб орзу хавас килсаму мени туй кунимни улар белгилашса.\nVaqtliroq uyanoringidi kamroq kutardiz


"Навбаҳор" - "Андижон": ПРЕВЬЮ | "NAVBAHOR" FUTBOL JAMOASINING RASMIY WEB SAHIFASI\n"Навбаҳор" - "Андижон": ПРЕВЬЮ\nЎзбекистон чемпионатининг амалдаги мавсумида биринчи даврани жамоамиз “Андижон”га қарши ўз майдонидаги учрашув билан якуналайди. "Лочинлар" "Андижон" билан шу кунга қадар 44 бор ўзаро майдонда куч синашишган. Бўлиб ўтган учрашувларнинг 23 тасида "Навбаҳор" ғалабани тантана қилган. Ўн икки бор дуранг қайд этилган бўлса, 9 ўйинда "Андижон" уч очкони қўлга киритган. Эътиборлиси, ушбу ғалабаларнинг барчасини қўшниларимиз ўз майдонларида қўлга киритишган. Яъни, "Навбаҳор" ўз майдонида андижонликларга шу пайтгача хали ютқазмаган. 2012- йилдан буён андижонликлар Намангандан очкочиз ортга қайтишмоқда. Тўплар нисбатидаги кўрсаткич эса 69-45, "Навбаҳор" фойдасига. Наманганда ўтган тўқнашувларнинг 22 тасидан бештасидагина “Андижон” дурангга эришган, қолган 17 беллашув “навбаҳорчилар”нинг ғалабаси билан якун топган. “Навбаҳор”нинг “Андижон” жамоаси билан ўзаро ўйинлари тарихида эришган энг йирик ҳисобдаги ғалабаси 5:0 (2004 йил). Рақиб эса жамоамиз устидан икки маротаба 4 тўп фарқи билан устун келишга муваффақ бўлган. 2011 (4:0) ва 2010 (5:1) йиллардаги кўрсатгич “Андижон”нинг “Навбаҳор” устидан қозонган энг йирик ҳисобдаги ғалабаси бўлиб сақланиб турибди. Ўтган мавсумда “Марказий” ўйингоҳда ўтган баҳсда “Навбаҳор” Азим Аҳмедовнинг ягона голи эвазига ғалаба қозонганди.\nЖамоаларнинг Наманганда ўтган ўзаро ўйинларидаги натижалар қуйидагича кўринишга эга:\n21.06.1992 "Навбаҳор" – "Наврўз" 2:0 (1:0)\n16.04.1993 "Навбаҳор" – "Наврўз" 3:2 (1:2)\n24.04.1994 "Навбаҳор" – "Наврўз" 0:0\n15.08.1995 "Навбаҳор" – "Наврўз" 4:2\n06.07.1996 "Навбаҳор" – "Наврўз" 3:2 (2:0)\n26.03.1997 "Навбаҳор" – "Андижон" 2:1\n17.05.1998 "Навбаҳор" – "Андижон" 3:0\n15.09.1999 “Навбаҳор” – “Андижон” 2:2 (1:0)\n08.04.2000 “Навбаҳор” – “Андижон” 3:0 (1:0)\n21.08.2001 “Навбаҳор” – “Андижон” 3:0\n30.08.2002 "Навбаҳор" – "Андижон" 3:0 (2:0)\n08.09.2003 "Навбаҳор" – "Андижон" 2:0 (1:0)\n13.11.2004 "Навбаҳор" – "Андижон" 5:0 (4:0)\n01.08.2006 "Навбаҳор" – "Андижон" 2:1 (1:1)\n22.09.2007 "Навбаҳор" – "Андижон" 3:0 (3:0)\n07.03.2008 "Навбаҳор" – "Андижон" 0:0\n24.10.2009 "Навбаҳор" – "Андижон" 1:1 (1:1)\n05.06.2010 "Навбаҳор" – "Андижон" 2:0 (1:0)\n09.04.2011 "Навбаҳор" – "Андижон" 1:1 (1:0)\n25.06.2012 "Навбаҳор" – "Андижон" 1:0 (0:0)\n16.05.2014 "Навбаҳор" – "Андижон" 3:0 (1:0)\n01.10.2015 “Навбаҳор” – “Андижон” 1:0 (1:0)